Ini Reaksi Pada Carta EUR/USD Selepas Ucapan Jerome Powell

Ucapan Pengerusi Federal Reserve (Fed) Jerome Powell pada awal pagi tadi telah mengundang persepsi berbeza terhadap arah pergerakan pasaran dan turut memberi impak kepada pergerakan harga.
Menyusuli kenyataan bernada dovish pada minggu lalu, Powell menjangkakan bahawa kadar inflasi akan mengalami penurunan besar pada tahun ini.
Namun, kenyataan yang sedikit mengubah arah apabila Powell turut memberi petunjuk kenaikan kadar faedah akan dilanjutkan susulan terbitan data pekerjaan minggu lalu yang kukuh.
Justeru, mata wang US dolar pada dagangan sesi New York semalam pada mulanya susut dilihat kembali meningkat semula.

Jika diperhatikan pergerakan harga pada carta pasangan mata wang EUR/USD, penurunan harga telah dipamerkan di sesi Eropah sehingga mencecah paras 1.06700.
Namun, lonjakan sekitar hampir 100 pips berlaku menyaksikan harga menguji paras halangan Moving Average 50 (MA50) pada rangka masa 1 jam di carta EUR/USD tersebut.
 Kemudiannya harga susut semula selepas gagal melepasi halangan MA50 itu menunjukkan pergerakan harga masih dalam trend bearish.
Penurunan lebih rendah bakal diteruskan jika harga kembali susut di bawah paras 1.07000 dan melepasi paras yang dicecah semalam.
Seterusnya, harga dilihat akan menuju ke paras tumpuan seterusnya yang berada pada 1.06000.
Namun jika lonjakan berlaku melepasi halangan MA50, akan menjadi petanda awal bagi pelabur menjangkakan kenaikan harga akan bermula.
Sasaran awal untuk dicapai adalah pada 1.08000 sebelum kenaikan diteruskan menuju semula ke paras tumpuan minggu lalu sekitar 1.09000 dan rintangan 1.1000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan Data Pekerjaan Kanada, Usd/Cad Jatuh 80 pip

Jumlah pekerjaan di Kanada meningkat sebanyak 19,400 pada Mac berbanding 15,300 yang direkodkan sebelum ini, di mana data kali ini lebih dari jangkaan pasaran 5,700.
Bacaan kali ini lebih dari jangkaan pasaran buat kali ke lapan, menunjukkan pasaran pekerjaan yang semakin kukuh.
Namun, kadar pengangguran naik kepada 6.7% dari 6.6% yang sejajar dengan jangkaan pasaran.
Komponen data penting iaitu pekerjaan sepenuh masa meningkat sebanyak 18,400 pada tempoh sama dengan kenaikan yang kecil dalam pekerjaan separuh masa sebanyak 1,000.
 Secara keseluruhan, jumlah pekerjaan meningkat sebanyak 276,000 secara tahunan sehingga Mac dengan pekerjaan sepenuh masa bertambah sebanyak 223,000.
Bank Pusat Kanada sebelum ini mengekalkan jangkaan yang berhati-hati kepada ekonomi di masa hadapan, walaupun petunjuk ekonomi yang berkaitan dengan permintaan adalah memberangsangkan.
Dengan satu lagi data pekerjaan yang positif kali ini, sepatutnya akan memperlihatkan penilaian positif oleh Bank of Canada, khususnya dengan kenaikan kukuh sektor pembuatan. Bank Pusat akan mengumumkan polisi monetari pada minggu hadapan.
Sejurus data ini dikeluarkan, Dolar Kanada menguat dengan Usd/Cad jatuh 80 pip dalam masa 15 minit.


Pelabur Tersentak Lihat Lonjakan EUR/USD Awal Minggu

Dagangan pada awal minggu menyaksikan penyusutan ketara US dolar berbanding matawang utama yang lain di tengah-tengah ketidakpastian pasaran menantikan jawapan lebih jelas terhadap perbincangan pakej rangsangan ekonomi Amerika Syarikat (AS).
Sentimen risk-on pada awal minggu adalah disokong oleh data ekonomi China yang diterbitkan di sesi Asia yang menunjukkan pemulihan pada sektor pengguna di China dan turut menyuntik kekuatan nilai Yuan untuk mencapai paras tertinggi sejak dagangan Julai 2018 lalu.
Walau bagaimanapun, pelabur kekal berwaspada untuk mengharungi dagangan sehingga penghujung minggu selagi sentimen pasaran masih dirisikokan oleh faktor pakej rangsangan AS, peningkatan kes Coronavirus serta isu Brexit yang berlarutan.
Walaupun matawang Euro masih dinilai berisiko, namun carta harga pasangan matawang EUR/USD semalam berjaya pamerkan lonjakan harga sehingga 90 pips kenaikan harian dicatatkan.
Harga melonjak dari atas paras 1.17000 melepasi paras halangan Moving Average 50 (MA50) pada rangka masa 1 jam pergerakan harag serta menembusi paras 1.17200 di zon SBR (support become resistance).
Dengan momentum kukuh kenaikan di sesi Eropah, harga kembali menguji zon SBR di bawah paras 1.18000 yang menjadi zon tumpuan harag sebelum ini.
Namun, harga menutup dagangan lebih rendah di bawah zon tersebut di penghujung sesi New York.
 Kenaikan yang diteruskan bakal melepasi zon SBR 1.18000 sebelum menguji paras rintangan 1.18300 yang dicapai pada dagangan minggu sebelum ini.
Kenaikan lebih tinggi dijangkakan boleh mencapai semula paras tumpuan pada resistance 1.19000.
Sebaliknya, jika sentimen pasaran kembali berisiko dan mendorong pengukuhan semula US dolar, harga bakal ditekan lebih rendah semula ke paras jangkaan 1.17200.
Seterusnya zon support minggu lalu sekitar 1.16900 akan kembali diuji dan pelabur akan meneliti sama ada harga mampu meneruskan penurunan lebih rendah dari zon tersebut.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sektor Pembuatan Nadi Ekonomi China Berkembang Pantas Pada Februari

Indeks Caixin yang mengira tahap aktiviti sektor pembuatan berkembang dalam kadar lebih pantas pada Februari berikutan tempahan eksport yang meningkat pada kadar tertinggi sejak dua tahun lepas.
Indeks ini adalah hasil tinjauan terhadap 400 pengurus ‘purchasing’ syarikat kecil dan sederhana di China yang mencatatkan bacaan 51.7 pada bulan Februari jika dibandingkan dengan 51.0 pada bulan sebelum. Bacaan ini juga lebih tinggi dari jangkaan pasaran iaitu 50.9.
Bacaan yang berada di atas 50 menunjukkan aktiviti yang berkembang dan keadaan perniagaan yang baik dan sebaliknya bacaan di bawah 50.
Zhengsheng Zhong, Pengarah Analisis Makroekonomi di CEBM Group berkata, “Ekonomi China terus mengekalkan pertumbuhan yang stabil pada Januari, tetapi juga menyarankan pasaran agar tidak terlalu selesa dengan kenaikan terbaru ini”.
 Tambahnya lagi, “Ekonomi China meneruskan pemulihannya pada Februari, tetapi belum masanya untuk kita membuat kesimpulan bahawa pemulihan akan berterusan. Tempoh kewangan suku kedua akan menjadi tempoh yang penting untuk kita melihat tren di masa akan datang.”
Awal sebelum ini China juga mengeluarkan indeks PMI untuk syarikat-syarikat besar dan milik kerajaan (Beijing’s official PMI) yang menunjukkan peningkatan ke paras 51.6 di mana pasaran menjangkakan kejatuhan kecil dalam bacaan ini.
Sejak data ini dikeluarkan pukul 8.30 pagi tadi. Aussie Dolar dilihat stabil berbanding US dolar walaupun dagangan pada pagi tadi agak voletile (turun-naik) disebabkan data ini dan juga data pertumbuhan ekonomi Australia. Australia merupakan negara yang akan terkesan daripada aktiviti pembuatan atau perkilangan China kerana hubungan perdagangan yang agak tinggi antara kedua-dua negara ini. Australia merupakan pengeksport terbesar kuprum (Copper) dan biji besi (iron ore) ke China.
Selama bertahun-tahun, sektor pembuatan menjadi pusat pembangunan kepada ekonomi China dan menyumbang kepada pertumbuhan tinggi negara ini. Namun, pihak kerajaan China ingin mengubah negara yang berorientasikan pembuatan ini kepada ekonomi yang dipacu oleh penggunaan atau perbelanjaan domestik dan sektor perkhidmatan.


Analisis teknikal GBP/USD – Timeframe H1 – 19/1/2018

Harga GBP/USD terus bullish selepas ia gagal untuk breakout Key Support sebelum ini yang berada pada harga 1.3740(analisis pada 17/1/18). Kenaikan tersebut berjaya mencapai target bullish iaitu ke sekitar harga 1.3900 lebih kurang 160 pips kenaikan dalam satu hari.
 Jadi, jika diperhatikan ketika ini momentum bullish masih dikuasai. Walaubagaimanapun, ia berpotensi melakukan patten bearish ‘double top’ atau retracement penurunan jika gagal untuk breakout Key Resistance harian 1.3930 ini. Peluang untuk ‘short’ dengan  risiko yang minimum dan target terhampir adalah ke sekitar Key Support 1.3830/20.
Walaubagaimanapun, jika ia breakout terus Key Resistance ini, GBP/USD akan bullish dan mencapai ke level resistance seterusnya iaitu ke sekitar harag 1.4014/00 bagi membentuk new HH.


Analisis GOLD – Apa Jangkaan Pergerakan Emas Minggu Ini?

Pergerakan harga pada carta XAU/USD yang mengukur nilai emas berbanding US dolar dilihat mengekalkan siri penurunan sehingga penghujung minggu lalu.
Setelah jatuh di bawah paras 1700.00, harga bergerak mendatar di sekitar zon penting tersebut dan belum meneruskan penurunan lebih rendah.
Penganalisis sebelum ini menjangkakan zon 1700.00-1680.00 sebagai zon sokongan untuk harga melonjak semula. Namun, jika harga terus jatuh lebih rendah melepasi zon tersebut, pelabur akan semakin gelisah terhadap kemungkinan nilai emas akan susut lebih rendah.
Pada pembukaan pasaran awal minggu ini di sesi Asia, harga dilihat dibuka di atas paras 1700.00 dan bergerak melepasi paras halangan Moving Average 50 (MA50) pada rangka masa 1 jam pergerakan harga.
Namun harga membuat penurunan semula ke paras sekitar 1700.00 pada dagangan yang bersambung ke sesi pasaran Eropah.
Pengukuhan US dolar dilihat akan terus memberi tekanan terhadap nilai emas. Namun, penganalisis turut menjangkakan permintaan terhadap emas boleh meningkat selepas Senat AS meluluskan pakej rangsangan $1.9 trilion.
 Sekiranya harga jatuh lebih rendah dari zon harga 1700.00-1680.00, harga emas akan mencatatkan paras terendah terbaru sejak April 2020 berkemungkinan ke paras sekitar 1660.00.
Sebaliknya jika harga berjaya melonjak, harga perlu melepasi paras rintangan 1720.00 untuk meyakinkan pelabur bagi trend kenaikan selanjutnya.
Kenaikan lebih tinggi bakal kembali semula ke zon SBR (support become resistance) 1765.00 sebelum kenaikan seterusnya ke paras tumpuan 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Pengguna (CPI) Zon Eropah Naik 1.9%

Harga pengguna (CPI) Zon Eropah pada April sah berada di paras 1.9% sejajar dengan bacaan sebelum ini dan lebih tinggi daripada 1.5% yang direkod pada bulan sebelum itu.
Manakala inflasi teras (core-inflation) juga disahkan berada di sekitar 1.2% dari 0.7% sebelum ini di mana kedua-dua bacaan sejajar dengan jangkaan pasaran.
Kadar teras melebihi 0.7% pada April dan merupakan bacaan tertinggi sejak tahun 2013.
Komponen harga bahan api naik 7.6% dalam tempoh 12 bulan sehingga April 2017 berbanding 7.4% yang direkod pada Mac. Manakala harga makanan dan minuman naik 1.5% dalam tempoh 12 bulan sehingga April berbanding 1.8% sebelum itu.
 Kenaikan keseluruhan barangan perindustrian juga kekal di paras 0.3%.
Harga di dalam sektor perkhidmatan meningkat mendadak kepada 1.8% dari 1.0% sebelum ini jika dibandingkan dengan 0.9% yang direkod pada April 2016.
ECB (European Central Bank) akan terus berhati-hati dengan perkembangan ekonomi Zon Eropah ketika ini. ECB telah menegaskan kenaikan inflasi dalam jangka pendek adalah dicetuskan oleh harga bahan api. Bank pusat juga tahu masih belum ada bukti kukuh kenaikan inflasi dalam zon tersebut.
Data bulan Mei adalah sangat penting menjelang mesyuarat ECB pada Jun. Jika tiada kejatuhan yang signifikan dalam inflasi bulan hadapan, ini akan meningkatkan tekanan kepada bank pusat menunjukkan sedikit isyarat perubahan polisi monetari.


Jangkaan Pasaran Terhadap News Besar ECB 7.45 Malam Ini

Penetapan polisi monetari ECB yang terbaru akan diumumkan pukul 7.45 malam ini pada Khamis di mana pasaran menjangkakan tiada perubahan kepada polisi dengan keadaan ekonomi Zon Eropah yang menggalakkan dan inflasi yang terus meningkat.
Oleh itu, pasaran malam ini akan memberi lebih perhatian kepada sidang media pukul 8.30 malam.
“Kami tidak menjangka sebarang perubahan dalam pendirian ECB dan panduan ke hadapan iaitu ‘risiko pertumbuhan masih bergerak ke bawah’ dan kadar polisi dijangka berada di paras semasa atau lebih rendah di masa akan datang, dan melebihi jumlah pembelian aset semasa,” kata penganalisis di Nordea Market.
Penganalisis di ING turut bersetuju dan menjelaskan ‘data ekonomi akan masih mengekalkan pendirian tunggu dan lihat ECB’.
 Walaubagaimanapun, Morgan Stanley meramalkan perubahan kepada jangkaan ekonomi dengan peningkatan ekonomi semasa yang dapat dilihat dalam data makroekonomi dan pengurangan dalam risiko politik selepas Macron memenangi pusingan pertama undian Perancis.
“Oleh itu, bank pusat sekurang-kurangnya perlu menyatakan keadaan adalah semakin baik,” kata pakar dalam notanya yang berbunyi “Preview ECB: Bermain dengan kata-kata.”
“Walaupun ECB belum bertindak, mereka seakan terus berhati-hati dalam memilih formula untuk menyatakan peningkatan ekonomi dengan risiko yang semakin berkurangan, seterusnya membuka jalan kepada pengurangan rangsangan monetari secara beransur-ansur.”
Secara keseluruhan, pasaran masih menjangka ECB akan mengekalkan pendirian sebelum ini. Jika terdapat sebarang isyarat sedikit hawkish sudah tentu melonjakkan matawang Euro.


Pound Sterling Meroket Selepas Laporan Pekerjaan UK

Matawang AS Dolar berlegar pada paras terendah dua bulan setengah pada dagangan hari ini berikutan jangkaan untuk penurunan kadar faedah oleh Federal Reserve (FED) semakin meningkat, tetapi pelabur juga mengambil langkah berhati-hati dalam posisi penjualan AS Dolar menjelang Sidang Kemuncak G20 pada bulan ini.
Terbaru Trump mengancam untuk menambah tarif sebanyak $300 bilion terhadap China jika Presiden Xi Jinping tidak membuat kemajuan pada perhimpunan negara G20 yang dijadualkan pada hujung bulan ini. Ini menjadikan tarif terhadap kesemua produk China berjumlah $500 billion.
 Dalam perkembangan sesi Eropah, Pound menunjukkan pelonjakan yang ketara selepas laporan pekerjaan dikeluarkan oleh Pejabat Statistik Kebangsaan UK di mana hadir pada bacaan yang terendah sejak Oktober-Disember 1974 iaitu 3.8%. Tambahan lagi, purata pendapatan di UK dicatatkan baik daripada ramalan pasaran iaitu 3.1% berbanding 3.0%.
Menjelang sesi New York malam ini, tumpuan pelabur akan terarah kepada indeks harga pengeluar Amerika Syarikat yang bakal memberi cerminan kepada data inflasi AS. Pasaran meramalkan kejatuhan dalam data malam ini ekoran kelemahan dalam harga minyak mentah global pada bulan lepas.


Analisis Teknikal AUD/USD – Timeframe H1 – 23/10/2018

Sentimen pasaran tidak menyokong matawang Aussie untuk terus mengukuh pada sesi dagangan semalam. Pergerakan harga pada chart pasangan matawang AUD/USD menunjukkan sedikit kenaikan pada pada sesi pasaran Asia sehingga ke paras Magic Pivot pada indicator Moshed Magic Line, namun harga kemudiannya telah membuat penurunan dan breakout paras support MagicS1 dan menutup harga lebih rendah sekitar paras 0.70800.
Bersambung ke sesi pasaran Asia hari ini, harga dilihat terus menyambung penurunan sehingga ke paras support 0.7061 (MagicS1) jauh lebih rendah dari paras Magic Pivot 0.7093 hari ini. Harga yang meneruskan lagi penurunan seterusnya dijangka akan menuju ke paras 0.7044 (MagicS2) untuk harga menguji zon major support tersebut yang masih gagal ditembusi harga sebelum ini. Sekiranya harga berjaya breakout paras tersebut, harga akan mencari paras lower low yang baru berkemungkinan ke paras 0.7012 (MagicS3).
 Namun, sebaliknya jika harga kembali membuat lonjakan semula, jangkaan harga akan naik melepasi paras Magic Pivot 0.7093 menuju ke paras resistance 0.7110. Destinasi seterusnya yang akan menjadi tumpuan harga adalah pada paras resistance 0.7142 (MagicR2) jika harga masih terus melonjak di mana harga akan cuba menguji zon ketinggian harga sebelum ini. Dan jika harga berjaya membuat sedikit lagi kenaikan, kelihatan paras resistance 0.7159 (MagicR3) bakal diuji untuk pasaran melihat reaksi harga pada paras tersebut sama ada harga bakal membuat higher high yang baru atau sebaliknya.
Perang dagang yang masih berlarutan dijangka akan terus memberi kesan terhadap pergerakan harga pada chart AUD/USD selain daripada data-data ekonomi di Australia. Pastikan anda mendapat posisi dagangan pada paras yang terbaik pada chart AUD/USD ini dengan merujuk kepada paras-paras harga yang telah digariskan oleh indicator Moshed Magic Line.

Paras support: 0.7061, 0.7044, 0.7012.
Paras resistance: 0.7110, 0.7142, 0.7159.


Lima Perkara Anda Perlu Tahu Dalam Pasaran Global Hari Ini

Ini perkara-perkara yang anda perlu tahu dalam sesi awal pasaran Eropah sehingga pembukaan pasaran New York pukul sembilan malam ini. Antara yang menarik hari ini ialah:

Calon Presiden Perancis, Le Pen paling popular di kalangan calon-calon presiden yang lain. Tinjauan pendapat yang dibbuat menunjukkan undian tertinggi kepada Le Pen dan mudah menewaskan calon-calon lain dan tinjauan tersebut menunjukkan pusingan pertama 23 April ini akan dimenangi beliau dengan markah 27%, seterusnya meningkatkan spekulasi akan berhadapan dengan salah satu daripada antara Macron dan Fillon.

Keadaan kewangan Greece semakin baik dari jangkaan seperti yang dikatakan oleh ketua ‘bantuan dana’ (bail-out fund). Pihak Athens berjaya membuat pembayaran semula berjumlah 2 billion euro kepada European Stability Mechanism (ESM).

Britain masih di trek yang betul untuk memenuhi dan menyelesaikan ‘Artikel 50’ pada penghujung Mac. Menteri Brexit, David Davis mengatakan, “Kami akan menyelesaikan perkara ini pada 31 Mac dan memenuhi artikel ini pada hari tersebut”.

Data PMI Zon-Eropah di paras tertinggi sejak 70 bulan lalu. Data ini menguat ke paras 55.5 pada Februari berbanding 55.2 pada bulan sebelum yang lebih dari jangkaan pasaran di sekitar 55.0. Data secara keseluruhan akan meningkatkan keyakinan kepada pertumbuhan Zon Eropah.

US Dollar melonjak dalam sesi Asia dan terus menguat ke sesi Eropah selepas bercuti semalam sempena Hari Presiden. US Dollar Index yang mengukur kekuatan US Dollar berbanding matawang utama yang lain, kali terakhir didagang meningkat sebanyak 0.28 peratus kepada 101.20. Dalam sesi ini juga, pair AUD/USD menjunam sebanyak 0.23 peratus manakala USD/JPY berubah sedikit kepada 113.69 dengan kenaikan sebanyak 0.52 peratus.


Pertumbuhan Ekonomi Kanada Tidak Berubah Pada Februari

Pertumbuhan ekonomi Kanada pada Februari tidak berubah (0.0%) lebih rendah dari jangkaan pasaran dengan kenaikan 0.1% dan juga bacaan sebelum ini naik 0.6%.
Terdapat kejatuhan 0.3% dalam industri pengeluaran barangan selepas kenaikan 1.1% sebelum ini dengan bacaan tahunan di paras 2.8%.
Pengeluaran sektor pembuatan merosot 0.6% berbanding kejatuhan mendadak pada Januari, manakala terdapat kenaikan dalam pengeluaran pembinaan pada tempoh sama.
 Pengeluaran sektor perkhidmatan naik 0.2% pada tempoh sama dengan pertumbuhan tahunan 2.4%.
Bank of Canada dalam laporan polisi monetari terkini bank pusat menyatakan bahawa mereka menjangkakan pertumbuhan perlahan. Oleh itu, data yang dikeluarkan hari ini akan mengekalkan jangkaan tersebut.
Trend pergerakan harga minyak mentah dunia telah banyak memberi kesan volatility (turun-naik) dalam data ekonomi Kanada khususnya dengan kebimbangan hubungan perdagangan dengan US.
Minggu lalu, US mengumumkan bahawa mereka akan mengenakan cukai kepada import balak dari Kanada dan ketegangan berlarutan apabila Presiden Trump memberi amaran keluar dari perjanjian NAFTA.


Adakah Risiko Geopolitik yang Sedang Menguasai Pasaran Global Turut Memberi Kesan Kepada Komoditi Hitam?

Harga minyak mentah meningkat pada Isnin dalam sesi Eropah serta menghampiri paras tertinggi dalam tempoh sebulan walaupun kebimbangan terhadap risiko geopolitik masih menguasai pasaran komoditi ini.
Brent mentah yang menjadi penanda aras bagi minyak antarabangsa meningkat sebanyak 39 sen atau 0.69 peratus kepada $55.61 setong di ICE Futures Exchange, London.
Dalam sesi ini juga, minyak mentah AS diniagakan pada $52.55 setong, meningkat sebanyak 32 sen atau 0.63 peratus daripada sesi sebelum ini.
Harga minyak mencecah paras tertinggi dalam satu bulan pada Jumaat gara-gara serangan peluru berpandu di sebuah pangkalan udara Syria yang menimbulkan kebimbangan jika konflik di rantau pengeluar minyak itu semakin berleluasa.
Kedua-dua minyak mentah dan Brent telah meningkat lebih daripada 3 peratus minggu lepas sekali gus mencatatkan lonjakan buat minggu kedua berturut-turut.
 Namun begitu, kenaikan ini masih diteliti oleh kebanyakan trader memandangkan peningkatan jumlah pengeluaran syal di AS dikhuatiri boleh menjejaskan usaha oleh pengeluar utama yang lain dalam mengurangkan lebihan bekalan global.
Pembekal perkhidmatan medan minyak Baker Hughes berkata pada Jumaat bahawa bilangan pelantar di AS meningkat semula ke tahap yang tertinggi sejak September 2015.
Pelabur pasaran ketika ini bagaimanapun kekal optimis bahawa Pertubuhan Negara-negara Pengeksport Petroleum (OPEC) akan melanjutkan perjanjian semasa dengan pengeluar non-OPEC untuk mengurangkan pengeluaran melebihi separuh pertama tahun ini bagi mengimbangi semula pasaran.
Satu jawatankuasa bersama menteri OPEC dan non-OPEC dijangka akan bertemu pada akhir April bagi membentangkan langkah selanjutnya terhadap perjanjian tersebut. Keputusan muktamad pula akan diambil pada 25 Mei nanti.
China Bakal Menawarkan Akses Perdagangan yang Lebih Baik Kepada AS : Financial Times


Analisis GOLD – Harga Emas Naik Lagi, Sikit Lagi Nak Capai $1,800!

Pergerakan harga emas menuju penghujung minggu ini semakin memberikan kelegaan buat pelabur apabila terus menunjukkan peningkatan untuk mengurangkan kembali kerugian di awal minggu.
Harga emas didagangkan meningkat didorong oleh faktor penyusutan US dolar yang berterusan ketika pasaran masih berwaspada menanti jawapan keputusan mesyuarat FOMC pada minggu hadapan.
Sentimen pasaran pula lebih dipengaruhi oleh perkembangan positif di China dengan berita fasa peralihan selepas kerajaan mengumumkan dasar sifar Covid akan ditamatkan.
Justeru, US dolar sebagai mata wang safe-haven turut didagangkan lemah. Namun, isu perang Rusia-Ukraine dan pasaran minyak mentah global boleh mencetuskan kebimbangan semula.
Pada carta harga XAU/USD yang mengukur nilai emas berbanding US dolar, harga dilihat masih meneruskan corak kenaikan pada Khamis semalam walaupun pada tempo yang lebih perlahan berbanding hari sebelumnya.
Selepas mendatar seketika di sekitar 1782.00, harga meneruskan kenaikan ke ketinggian 1794.00 sebelum menutup dagangan penghujung sesi New York sedikit rendah.
Harga menyambung lagi kenaikan pada sesi Asia pagi ini (Jumaat) ke paras 1797.00 sebelum susut semula pada dagangan yang bersambung di awal sesi Eropah.
Pergerakan harga emas itu dilihat masih kekal dalam trend bullish dengan harga berada di atas paras sokongan Moving Average 50 (MA50) pada rangka masa 1 jam di carta XAU/USD.
 Kenaikan dijangka akan diteruskan untuk pelabur menyaksikan zon 1800.00 yang kini menjadi rintangan, bakal ditembusi.
Sekiranya US dolar terus ketara melemah pada sesi terakhir minggu ini, harga emas berpeluang untuk melanjutkan pendakian mengatasi paras yang dicapai awal minggu lalu.
Sasaran seterusnya adalah untuk menuju ke sekitar 1830.00 untuk catatkan paras ketinggian terbaru 6 bulan.
Namun, jika harga gagal untuk meningkat di atas paras 1800.00 sebaliknya jatuh lebih rendah di bawah paras sokongan MA50, akan menjadi isyarat awal perubahan trend bearish buat emas.
Dan harga boleh susut lebih rendah menuju ke zon tumpuan pada 1760.00 semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Pasaran Awal Minggu Perlahan, Pelabur Kekal Berwaspada

Dengan kekurangan data-data penting pada permulaan dagangan Isnin, pergerakan pasaran dilihat agak pasif namun pelabur tetap berwaspada memantau perkembangan isu-isu yang mempengaruhi sentimen minggu lalu.
Setakat sesi dagangan Eropah hari ini, pergerakan matawang utama tidak begitu ketara selepas risiko terhadap pasaran sedikit reda ekoran luahan optimis Presiden Amerika Syarikat Donald Trump untuk menuju ke arah kesepakatan perjanjian bersama China.
People’s Bank of China (PBOC) dilaporkan telah menetapkan nilai Yuan di paras lebih kukuh berbanding minggu lalu. Dengan minggu protes yang semakin beransur tenang di Hong Kong, dan juga kenaikan pada hasil pulangan bon AS, suasana pasaran dilihat sedikit pulih.
Perkembangan di Eropah, Menteri Kewangan Jerman Olaf Scholz, telah mengapungkan rangsangan dengan nilai 50 billion Euro, di mana telah digunakan ketika krisis 2008 yang lalu. Ekonomi terbesar zon Eropah itu dilihat membuat persiapan selepas ekonomi dilaporkan menguncup untuk suku kedua dan berkemungkinan menuju ke arah kegawatan.
 Perkembangan Brexit pula, dilaporkan bahawa kebocoran maklumat kertas kerajaan oleh Pejabat Kabinet mendedahkan United Kingdom berkemungkinan berdepan masalah kekurangan makanan, perubatan dan bahan bakar.
Mereka juga bakal menghadapi kesukaran dengan tiga bulan gangguan di pelabuhan dan sempadan Ireland.
Ketua pembangkang, Jeremy Corbyn akan bermesyuarat pada minggu depan bersama parti pembangkang untuk berbincang strategi untuk menghalang situasi Brexit tanpa perjanjian daripada berlaku.
Data-data ekonomi pada minggu ini dilihat tidak terlalu padat dan tumpuan pasaran akan terarah pada minit mesyuarat bank-bank pusat dan juga ucapan Jerome Powell pada simposium Jackson Hole penghujung minggu ini.
Tidak lupa juga, perkembangan pada isu geopolitik yang masih berlarutan akan dipantau untuk mengikuti perubahan pada sentimen pasaran yang mempengaruhi pergerakan matawang utama dunia.


Analisis Teknikal NZD/USD – Timeframe H1 – 1/3/2018

Pergerakan harga NZD/USD masih bearish sejak Isnin lalu, dan jika diperhatikan ia masih berada di sekitar zone support daily dan dijangka ia akan melakukan retracement kenaikan sebelum bearish semula.
 Jika retrace, NZD/USD berpotensi untuk mencapai sekitar 0.7250 atau 0.7290 sebelum meneruskan lagi penurunan. Jika breakout 0.7180, harga seterusnya yang berpotensi dicapai adalah 0.7130.
Kesimpulannya, secara teknikalnya momentum pergerakan wave masih dikuasai mood bearish(LH,LL,LH,LL) ketika ini selagi ia tidak breakout Key Resistance.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Bawa Bertenang, Matawang Tumpuan Ini Masih Boleh Duduk Diam!

Dolar stabil dalam sesi ini pada Khamis kerana pasaran menanti petunjuk prospek hala tuju kadar AS.
Simposium Fed sudah membuka tirai bermula hari ini dan kemuncak yang dinanti-nati adalah pada Jumaat ketika ucapan Janet yellen.
US Dollar Index susut 0.01%, manakala dolar AS susut 0.02% kepada 100.43 ¥.
 Data jualan rumah sedia ada yang dikeluarkan sebelum ini melemah dar ramalan awal.
Namun, kebanyakan pelabur terus meneliti 2 data yang bakal dikeluarkan malam ini.
Ada yang melompat selepas Data Perniagaan IFO Jerman dikeluarkan tadi?


Kenaikan AUD/USD Pada Sesi Asia Didorong Data Kukuh Ekonomi China

Matawang komoditi diniagakan kukuh pada sesi pasaran Asia untuk pembukaan dagangan minggu pertama bagi bulan Disember. Antara matawang yang mengukuh termasuk dolar New Zealand dan juga dolar Australia.
Ini adalah disebabkan tanda-tanda kestabilan ekonomi China dengan bacaan data ekonomi yang kukuh. Mengejutkan pasaran apabila aktiviti sektor pembuatan bagi ekonomi kedua terbesar dunia itu mencatatkan bacaan lebih tinggi berbanding ramalan.
Dengan itu, sentimen pasaran kembali pulih dan meningkatkan aset berpulangan tinggi khususnya matawang dolar Australia walaupun data ekonomi yang diterbitkan pada sesi Asia agak lemah.
Di samping data-data penting seperti data GDP, jualan runcit dan imbangan dagangan bagi Australia akan diterbitkan pada minggu ini, Aussie akan turut ditambah tekanan dengan mesyuarat dasar monetari bank pusat pada Selasa.
Meneliti pergerakan harga pada carta pasangan matawang AUD/USD, harga pada penghujung dagangan minggu lalu telah mencecah ke paras terendah bagi bulan November sekitar 0.67550.
Harga menunjukkan trend bearish ekoran ketidaktentuan rundingan dagang Amerika Syarikat dan China yang menjejaskan dagangan Aussie.
 Dengan disokong oleh data ekonomi China yang memberangsangkan, harga berjaya memulakan dagangan pada sesi Asia hari ini dengan kenaikan melepasi garisan Moving Average 50 (MA50) yang berkemungkinan memberi isyarat awal perubahan trend.
Memasuki awal sesi pasaran Eropah, harga bergerak perlahan pada zon SBR (support become resistance) di atas paras harga 0.67700.
Jika harga berjaya kekalkan momentum kenaikan, harga bakal bergerak lebih tinggi melepasi paras 0.68000. Zon SBR sekitar 0.68300 antara paras yang menjadi tumpuan seterusnya jika harga meneruskan kenaikan.
Namun jika harga menyambung trend penurunan harga minggu lalu, harga bakal turun lebih rendah melepasi paras terendah dagangan November dan menuju paras tumpuan sekitar 0.67450.
Lihat gambar carta pasangan matawang AUD/USD di bawah untuk rujukan analisis teknikal anda.


Perbincangan Lanjut Mengenai Perjanjian Pembekuan Bekalan Akan dijalankan Penghujung April Ini!

Harga minyak meningkat pada paras sederhana dalam sesi Eropah pada Khamis, melanjutkan pengunduran selepas terbang ke tahap tertinggi dalam tempoh empat minggu sebelum ini. Kebimbangan terhadap masalah lebihan bekalan juga kekal mempengaruhi sentimen buat pasaran ini.
WTI mentah pula mencatatkan junaman sebanyak 15 sen atau sekitar 0.3 peratus untuk diniaga pada $51.01 setong.
Di tempat lain, minyak Brent bagi penghantaran bulan Jun di ICE London menyusut sebanyak 8 sen kepada $54.28 setong. Penanda aras minyak global itu menyentuh paras tertinggi sejak 8 Mac lalu kepada $55.09 dalam sesi.
Pentadbiran Maklumat Tenaga AS sebelum ini melaporkan bahawa inventori minyak mentah meningkat sebanyak 1.57 juta tong minggu lepas ke satu lagi rekod tertinggi iaitu sebanyak 535.5 juta tong.
Pengeluaran minyak di AS dilaporkan meningkat sebanyak 52,000 tong sehari kepada 9.2 juta minggu lepas.
 Angka ini bagaimanapun diimbangi dengan keyakinan bahawa OPEC dan sekutunya memberi komitmen terhadap usaha untuk mengurangkan bekalan di dalam pasaran global.
OPEC dan beberapa pengeluar utama non-OPEC telah bersetuju pada November tahun lalu untuk mengekang lebihan output sebanyak kira-kira 1.8 juta tong sehari bermula Januari sehingga Jun.
Satu jawatankuasa termasuk menteri-menteri OPEC serta pengeluar utama minyak dijadual akan bertemu pada penghujung April ini bagi membentangkan pandangan dan pendapat terhadap perjanjian tersebut. Keputusan muktamad pula akan diambil oleh kartel minyak pada 25 Mei nanti.
Di NYMEX pula, minyak petrol bagi penghantaran Mei direkod melonjak sebanyak 0.4 sen atau 0.3 peratus.
Aussie Melemah Sementara Kiwi Menjunam dalam Sesi Eropah


Ramai ‘Terciduk’ Dekat EUR/JPY Sebab Situasi Pelik Ini!

Jika diperhatikan pergerakan harga pada carta pasangan mata wang EUR/JPY, harga telah bergerak mendatar sejak minggu lalu hingga bersambung pada minggu ini.
Pergerakan sideway harga ‘terkurung’ dalam julat zon antara ketinggian 142.300 dan 140.500.
Akhirnya harga berjaya lolos keluar dari zon tersebut ketika penurunan ketara berlaku semalam menyaksikan mata wang Euro menyusut selepas keputusan mesyuarat bank pusat Eropah (ECB).
Namun apa yang mengejutkan, situasi tersebut adalah berbeza dengan jangkaan ekoran Euro yang menyusut ketika kenaikan kadar faedah dinaikkan kepada 50 mata asas ke paras 3.00%.
Malah, ECB juga telah mengesahkan 50 mata asas lagi kenaikan akan dilaksanakan pada mesyuarat Mac nanti.
Ironinya, Yen pula yang lebih mengukuh berbanding Euro ketika bank pusat Jepun masih memberi isyarat untuk mengekalkan dasar monetari yang longgar.
 Penurunan harga pada carta EUR/JPY yang bersambung pada dagangan hari ini (Jumaat) dilihat berlegar di sekitar paras 140.00 di sesi Eropah.
Pergerakan di bawah paras halangan Moving Average 50 (MA50) pada rangka masa 1 jam di carta EUR/JPY tersebut yang memberi petunjuk bearish akan menjangkakan penurunan lanjut harga untuk menuju ke paras sokongan sebelum ini sekitar 138.00.
Namun jika harga berjaya membuat lonjakan semula, harga akan kembali memasuki zon sideway sebelum ini dengan rintangan pada ketinggian 142.300 perlu diuji untuk ditembusi.
Meneruskan kenaikan lebih tinggi akan mendorong harga menuju pula ke zon tumpuan seterusnya pada 142.800 untuk mencapai semula ketinggian yang disentuh pada dagangan 3 minggu yang lalu.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Perkembangan Matawang Eropah Sebelum Mengakhiri Dagangan Minggu Ini

Dengan ketiadaan data-data utama pada hari ini, pergerakan pasaran penghujung minggu dilihat perlahan sejak sesi Asia sehingga bersambung pada sesi pasaran Eropah.
Matawang dolar Euro mencatatkan penurunan ke paras terendah dua minggu berbanding dolar Amerika Syarikat (AS) dengan tekanan diberikan oleh pengukuhan matawang tersebut selepas data jualan runcit AS yang mencatatkan bacaan lebih baik dari jangkaan.
Manakala, dagangan Pound Sterling pula menunjukkan kenaikan untuk hari kedua selepas pasaran pada minggu ini berdepan data-data penting bermula awal minggu dan bacaan data ekonomi di Britain adalah positif.
Selepas data inflasi United Kingdom mencatatkan bacaan yang meningkat, data jualan runcit UK semalam turut sama merekodkan peningkatan dan dengan itu menyokong pergerakan matawang GBP dari terus merudum.
 Data jualan runcit yang meningkat lebih tinggi pada Julai memberi isyarat yang positif daripada pengguna, didorong oleh data pendapatan yang kukuh serta tekanan inflasi yang sederhana, jika dilihat pada data yang diterbitkan awal minggu.
Ini menunjukkan kadar perbelanjaan pengguna masih lagi stabil dan menyokong ekonomi walaupun keseluruhan pengeluaran mempamerkan penguncupan untuk suku kedua tahun ini.
Permintaan terhadap matawang Sterling juga didorong oleh usaha parti pembangkang untuk menghalang Perdana Menteri UK Boris Johnson untuk melaksanakan pengunduran Britain dari Kesatuan Eropah tanpa ikatan perjanjian pada penghujung Oktober nanti.
Parti pembangkang buruh mengatakan mereka akan mengadakan undian tidak-yakin (no-confidence vote) dalam kerajaan Johnson dan percaya kemenangan akan berpihak pada mereka dengan bertujuan untuk menangguhkan Brexit.
Namun begitu, pelabur tetap melihat risiko Brexit akan kembali memberi tekanan terhadap Sterling dan berkemungkinan penurunan akan kembali berlaku terhadap matawang British itu.


Data Pekerjaan Swasta Pada Mei Meningkat Lebih Daripada Jangkaan, Adakah Ini Akan Pengaruhi Tindakan The Fed?

Gaji swasta A.S. meningkat lebih daripada jangkaan pada bulan Mei, menunjukkan bahawa pasaran buruh hanya perlahan secara beransur-ansur, yang boleh menyebabkan Rizab Persekutuan mengekalkan kadar faedah dinaikkan untuk beberapa waktu.
Gaji swasta meningkat sebanyak 278,000 pekerjaan bulan lepas, berdasarkan laporan ADP National Employment pada Khamis. Data untuk April telah disemak turun sedikit untuk menunjukkan 291,000 pekerjaan ditambah dan bukannya 296,000 seperti yang dilaporkan sebelum ini. Ahli ekonomi yang ditinjau oleh Reuters telah meramalkan pekerjaan swasta meningkat 170,000.
Pertumbuhan pekerjaan telah perlahan daripada kadar teguh tahun lalu, tetapi pasaran buruh kekal berdaya tahan walaupun 500 mata asas kenaikan kadar faedah daripada Fed sejak Mac 2022, apabila bank pusat A.S. memulakan kempen mengetatkan dasar monetari terpantas sejak 1980-an hingga inflasi rendah.
 Kerajaan melaporkan pada hari Rabu bahawa terdapat 10.1 juta peluang pekerjaan pada akhir April. Terdapat 1.8 peluang pekerjaan untuk setiap penganggur pada bulan April, meningkat daripada 1.7 pada bulan Mac, dan jauh melebihi julat 1.0-1.2 yang dianggap konsisten dengan pasaran buruh yang seimbang.
Laporan ADP, yang dibangunkan bersama dengan Stanford Digital Economy Lab, telah diterbitkan lebih awal daripada laporan pekerjaan Biro Statistik Buruh Jabatan Buruh yang lebih komprehensif dan diperhatikan dengan teliti untuk Mei pada hari Jumaat.
Berdasarkan tinjauan Reuters terhadap ahli ekonomi, senarai gaji swasta mungkin meningkat sebanyak 165,000 pekerjaan pada bulan Mei. Dengan keuntungan selanjutnya dijangka dalam pekerjaan kerajaan, jumlah NFP diramalkan meningkat sebanyak 190,000 pekerjaan bulan lepas selepas meningkat 253,000 pada April.


Euro Menuju Ke Paras Terendahnya Sejak Oktober 2018, Pound Makin Tertekan.

Pasaran ekuiti Asia hari ini didagangkan positif hari ini dengan harapan bahawa kemajuan dalam perbincangan perdagangan AS-China sedang dibuat selepas Setiausaha Perbendaharaan AS Steven Mnuchin berkata beliau mempunyai terdapat perbincangan yang produktif semalam di Beijing.
Impak daripada peningkatan dalam sentimen pasaran ini menyebabkan matawang berpulangan tinggi seperti Aussie dan Kiwi mendapat permintaan pelabur.
Awal sesi Eropah, data ekonomi yang menjadi tumpuan pasaran adalah data pengangguran dari Jerman. Kadar pengangguran di Jerman menurun kepada 3.1% pada Februari 2019 daripada 3.2% pada bulan sebelumnya. Ia adalah kadar yang terendah sejak Mac 1980 ekoran sektor pekerjaan semakin meningkat.
 Susulan hal ini, Euro menuju ke paras terburuknya sejak Oktober lalu. Tambahan lagi, tinjauan ekonomi yang lemah daripada jangkaan dari Jerman dan isyarat dovish dari ECB telah menyebabkan pelabur untuk mengurangkan pegangan posisi belian Euro.
Sementara itu pertumbuhan ekonomi Britain disahkan pada bacaan 0.2% dalam tempoh tiga bulan sehingga Disember 2018, di bawah angka 0.7% pada tempoh sebelumnya.
Hal ini bakal menambahkan lagi tekanan terhadap Pound Sterling ditambah lagi dengan ketidaktentuan Brexit yang semakin meningkat.
Dagangan New York malam ini pelabur akan disajikan dengan data KDNK daripada Kanada yang diramalkan kurang baik oleh pasaran berikutan data imbangan dagangan dan jualan runcit yang melemah.


Optimis Terhadap Kesepakatan Rundingan Perdagangan AS-China Meningkatkan Permintaan Matawang Berisiko Tinggi

Pasaran forex pada hari ini bergerak agak perlahan hari ini dengan ketiadaan data-data ekonomi dalam kalendar sesi Eropah serta cuti umum di Amerika Syarikat.
Matawang AS Dolar menunjukkan kelemahan ekoran harapan tinggi pasaran bahawa A.S. dan China akan mencari jalan untuk mengatasi perang perdagangan mereka. Hal ini merupakan pemacu utama kenaikan pasaran sesi Asia dengan Nikkei 225 dan indeks Hang Seng meningkat sebanyak 1.5%.
 Beralih kepada Sterling pula, matawang itu melonjak tinggi pada permulaan dagangan minggu ini selepas mengalami kerugian tiga minggu berturut-turut susulan isu Brexit yang masih lagi menemui jalan buntu..
Perdana Menteri Theresa May dikhabarkan sedang berusaha untuk berbincang dengan semua pemimpin Kesatuan Eropah dan ketua Suruhanjaya Eropah untuk mendapatkan perjanjian Brexitnya.
Dalam perkembangan matawang Euro pula, prestasi Euro telah meningkat selepas terjebak dalam julat dagangan yang merosot sejak November lalu atas faktor kemelesetan ekonomi zon Eropah. Pemulihan Euro ini dilihat sebagai pergerakan sementara selepas dibantu oleh sentimen yang kembali positif apabila konflik perdagangan AS-China dijangka dapat diselesaikan dengan baik.


Ini Perkara Pelabur Minyak Perlu Tahu Sebelum Mesyuarat OPEC

Harga minyak bertahan di sekitar paras ketinggian tiga tahun ketika tumpuan pasaran kini disasarkan pada mesyuarat OPEC+ pada hari ini yang akan menentukan hala tuju pengeluaran minyak mentah pada bulan-bulan seterusnya.
Penanda aras niaga hadapan minyak mentah Brent didagangkan positif pada $74.80 setong, manakala niaga hadapan WTI Amerika Syarikat menguat di sekitar harga $73.70 setong menjelang penghujung sesi Asia.
WTI telah meningkat lebih daripada 10% pada bulan Jun sementara Brent menambah lebih dari 8%, menyentuh tahap tertinggi sejak 2018, ketika permintaan bahan bakar semakin pulih.
 OPEC+ dijangka akan meningkatkan pengeluaran minyak mentah sekitar 550,000 tong sehari pada pertemuan sesi Julai, yang akan dikuatkuasakan mulai Ogos.
Terdahulu, Jawatankuasa Teknikal Bersama OPEC + (JMMC) mengunjurkan bahawa permintaan minyak mentah global dijangka meningkat 6 juta tong sehari pada tahun ini, dengan 5 juta tong sehari datangnya daripada suku kedua 2021.
Sementara itu, data daripada Pentadbiran Maklumat Tenaga (EIA) terus melaporkan penurunan dalam bekalan minyak mentah AS pada minggu lalu, dengan kejatuhan sebanyak 6.7 juta tong.


Sentimen Semasa Masih Berpihak Kepada Pengukuhan Matawang Yen

Kenyataan Janet Yellen terhadap prospek kenaikan kadar faedah awal pagi tadi langsung tidak membantu pengukuhan US Dollar apabila matawang gergasi tersebut terus dinilai kecundang berbanding Yen dalam sesi ini.
USD/JPY menjunam sebanyak 0.20 peratus kepada 110.72, manakala AUD/USD meningkat 0.07 peratus kepada 0.7506.
Di Australia, NAB melaporkan laporan yang agak mengecewakan apabila data keyakinan perniagaan merosot berbanding bacaan sebelum ini. Sementara itu, kajian perniagaan meningkat kepada angka 14 dari 9 yang dicatat bulan lalu.
Dalam sesi ini, US Dollar Index yang mengukur kekuatan matawang Greenback kali terakhir dinilai meningkat sebanyak 0.03 peratus kepada 100.97.
 Fed buat masa ini merancang untuk menaikkan kadar secara beransur-ansur. Gabenor Fed, Janet Yellen dalam masa yang sama juga meletakkan keyakinan bahawa ekonomi dijangka akan terus berkembang pada kadar sederhana.
Kenaikan kadar faedah selanjutnya pada bulan Jun juga dianggarkan pada bacaan 52 peratus berbanding 49 peratus dalam sesi sebelum ini.
Semalam, US Dollar terus didagang menjunam gara-gara ketegangan geopolitik yang masih mempengaruhi sentimen di dalam pasaran global.
Beberapa penganalisis buat masa ini cenderung untuk melihat trend menurun bagi matawang US Dollar, namun masih memberi amaran terhadap perubahan sentimen yang dinilai semakin positif baru-baru ini bakal mempengaruhi dagangan matawang tersebut.
Usah Bimbang, BoJ Mempunyai ‘Banyak Jalan’ Untuk Keluar Dari Program QE : Kuroda


Analisis Teknikal USD/CAD – Timeframe H1 – 18/9/2018

Pergerakan harga bagi pasangan matawang USD/CAD semalam dilihat sedikit menurun namun bergerak di sekitar paras Magic Pivot dan julat pergerakan harga semalam sekitar kurang daripada 50 pips. Pada sesi pasaran Asia dibuka hari ini, harga dilihat membuat sedikit kenaikan dari paras Magic Pivot 1.3030 dan telah menyentuh paras resistance 1.3057 (MagicR1) sebelum harga kembali membuat penurunan semula ke paras Magic Pivot. Harga semasa berada di paras 1.3015 setakat jam 3.37 petang.
Jika harga kembali membuat semula lonjakan dan berjaya melepasi paras resistance MagicR1, harga perlu menguji terlebih dahulu paras resistance 1.3075 (MagicR2) di mana paras tersebut merupakan zon resistance yang dilihat menjadi tumpuan harga sebelum ini. Jika harga terus membuat kenaikan, seterusnya paras yang dilihat akan dicapai adalah pada paras resistance 1.3103 (MagicR3).
 Sebaliknya, jika harga tidak mampu melepasi paras Magic Pivot semasa, kebarangkalian untuk harga turun ke paras support 1.3012 (MagicS1) adalah tinggi. Dan jika USD terus didagangkan lemah dan harga masih membuat kejatuhan, paras support 1.2984 (MagicS2) akan menjadi tumpuan pasaran untuk melihat respon harga pada paras tersebut. Jika paras tersebut berjaya ditembusi harga, harga dijangka akan membuat Lower Low yang baru berkemungkinan di paras support 1.2966 (MagicS3) atau lebih rendah lagi.
Pantau perkembangan rundingan NAFTA yang dilaporkan perlahan di mana bakal memberi kesan terhadap matawang CAD dan juga isu perang dagang yang melibatkan matawang USD. Untuk analisis teknikal, jadikan indicator Moshed Magic Line sebagai paras rujukan dalam membantu anda membuat keputusan dalam posisi trading harian anda.

Paras support: 1.3012, 1.2984, 1.2966.
Paras resistance: 1.3057, 1.3075, 1.3103.


Sentimen Terkini Pasaran Forex Setakat Pagi Ini

Matawang dollar USD terus dilihat mengukuh selepas Timbalan Pengerusi Federal Reserve, Richard Clarida optimis terhadap kenaikan pada kadar faedah namun menyatakan kepentingan untuk memantau data ekonomi Amerika Syarikat yang menghampiri paras neutral. Beliau menegaskan dalam ucapannya bahawa adalah sangat sukar bagi bank pusat untuk mengimbangi kadar faedah yang neutral dan juga kadar pengangguran di tahap yang maksima. Hal ini adalah disebabkan daripada kenyataan Pengerusi Jerome Powell pada bulan lepas yang menyatakan FED akan menaikkan kadar faedah lebih tinggi dari paras neutral sebagai isyarat yang positif untuk ekonomi AS terus berkembang maju. Pertumbuhan ekonomi global yang perlahan dan pasaran saham yang tidak stabil akan menjejaskan jangkaan terhadap kenaikan kadar faedah oleh FED dalam masa terdekat ini.
Perkembangan Brexit pula, matawang Pound Sterling kembali didagangkan lemah berikutan kembimbangan kembali melanda pasaran dengan persoalan sama ada mampukah Perdana Menteri Britain, Theresa May berjaya mendapatkan kelulusan pelan perjanjiannya di Parlimen nanti. May sebelum ini membuat siri jelajah Britain untuk mendapatkan sokongan terhadap perjanjian peralihan Brexit bersama Kesatuan Eropah, namun timbalannya berpendapat bahawa Parlimen berkemungkinan menolak pelan perjanjian tersebut jika undian dibuat pada masa sekarang ini. May dilihat berdepan cabaran untuk mendapatkan undian daripada Parti Konservatifnya sendiri yang sebelum ini turut mengalami konflik dalam, serta parti pembangkang yang lain di mana perkara ini dilihat meningkatkan kebimbangan para pelabur.
 Indeks DXY yang mengukur kekuatan matawang Greenback berbanding tujuh matawang yang lain menaik 0.02% setakat 10:45 pagi ini.
Major pair seperti EUR/USD setakat ini menaik 0.02%, dimana GBP/USD di dagang menyusut 0.05%. USD/JPY pula menguat 0.03% dengan USD/CAD didagang 0.11% lebih tinggi. USD/CHF pula di dagang menguat pada 0.05%. Pair AUD/USD dan NZD/USD masing-masing didagangkan positif 0.08% dan 0.04%.


Analisis GOLD – Sempat Mencanak, Tapi Emas Junam Semula Bawah $1,800

Tak sempat pelabur nak meraikan kegembiraan ketika harga emas mencanak pada Selasa lalu apabila menuju penghujung minggu, keuntungan yang diperolehi hilang sekelip mata.
Situasi yang berlaku ini adalah didorong oleh kesan terhadap perubahan pada nilai dagangan US dolar yang bergerak songsang untuk aset emas.
Jika diimbas semula, lonjakan emas pada Selasa lalu adalah disebabkan penyusutan yang berlaku oleh US dolar ketika data inflasi Amerika Syarikat (AS) diterbitkan susut untuk 5 bulan berturut-turut.
Menepati ramalan untuk keputusan mesyuarat FOMC apabila kenaikan kadar telah dinaikkan kepada 50 mata asas, menunjukkan langkah kenaikan kadar yang diperlahankan.
Namun, situasi berubah apabila pasaran menghadam komen bernada hawkish oleh Pengerusi Federal Reserve (Fed) yang mengisyaratkan pengetatan dasar pada tahun hadapan.
Justeru, pengukuhan semula US dolar telah kembali menyaksikan kejatuhan harga emas ke paras lebih rendah berbanding paras lonjakan tempoh hari.
Pada carta harga XAU/USD yang mengukur nilai emas berbanding US dolar, harga telah berjaya mencapai paras ketinggian sekitar 1824.00 pada Selasa lalu untuk rekod tertinggi harga 6 bulan.
Namun, harga emas telah menjunam semula selepas reaksi terhadap mesyuarat FOMC sehingga ke paras sekitar 1775.00 pada Khamis semalam.
 Pergerakan harga mendatar di sekitar tersebut untuk beberapa sesi sehingga ke sesi Eropah hari ini (Jumaat).
Harga berkemungkinan dilihat cenderung untuk menyambung penurunan lebih rendah selepas pergerakan harga yang berada di bawah halangan Moving Average 50 (MA50) pada rangka masa 1 jam di carta XAU/USD tersebut.
Penurunan yang dilanjutkan dijangka akan mencecah sekitar 1760.00 untuk harga menguji zon RBS (resistance become support) tersebut.
Jika zon tersebut ditembusi, harga boleh mencecah sehingga ke sekitar 1740.00 yang dilihat sebagai paras sokongan buat harga.
Sebaliknya, jika corak kenaikan harga yang dipaparkan, kenaikan dilihat akan menuju zon tumpuan pada 1800.00 untuk pelabur menilai sekiranya terdapat petunjuk perubahan trend.
Kenaikan lebih tinggi akan mensasarkan semula pada zon 1830.00 dan ketinggian yang dicapai pada Selasa lalu berkemungkinan boleh diatasi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Pasaran Matawang Forex Menjelang London Open

US dolar sedikit mengukuh dari paras terendah sembilan bulan lalu berbanding enam matawang utama yang lain pada Isnin, tetapi masih goyah berikutan isyarat ‘hawkish‘ dari bank pusat di Eropah yang terus menyokong euro dan sterling.
Indeks US dolar yang mengukur kekuatan matawang US dolar berbanding beberapa matawang utama yang lain naik 0.14% setakat pukul 1.15 tengah hari pada Isnin. Indeks ini berada di sekitar 95.52 naik dari paras terendah sembilan bulan 95.47 yang dicapai Jumaat lalu.
US dolar tertekan minggu lalu selepas komen dari Gabenor bank pusat Bank of England dan Presiden ECB yang menunjukkan isyarat pengetatan polisi di masa akan datang. Selain itu, pihak Bank of Canada juga memberikan komen yang hawkish terhadap polisi monetari beberapa bulan akan datang.
US dolar setakat ini menambah  hampir 50 pip berbanding Yen sejak pembukaan pasaran Asia pagi tadi, naik dari paras terendah 112.09.
 Kejatuhan Usd/Jpy pagi tadi adalah berikutan perkembangan politik di Jepun kerana kekalahan bersejarah parti politik Shinzo Abe di Tokyo.
“Pilihanraya Tokyo tidak akan memberi impak yang kuat kepada pasaran, bagi saya, kerana tiada parti pembangkang yang boleh menggantikan parti pemerintah dalam masa singkat,” kata Yukio Ishizuki, ketua strategi matawang di Daiwa Securities.
“Pasaran matawang lebih fokus kepada perubahan polisi minggu lalu terutamanya di Eropah. BoE dan BoC kini juga mahu mengetatkan polisi yang mana adalah mengejutkan.”
Walaupun The Fed kini dalam kitaran pengetatan, tetapi pasaran kurang yakin bahawa bank pusat boleh menaikkan kadar sekali lagi tahun ini berikutan data-data ekonomi terbaru yang mengecewakan.


Tanpa Diduga Data GDP Catat Bacaan Lebih Tinggi Dari Jangkaan Walaupun Dihimpit Kekhuatiran Pasaran!

Ekonomi Amerika Syarikat (A.S) dilaporkan menamatkan tahun 2022 dalam keadaan kukuh walaupun timbul persoalan sama ada pertumbuhan akan bertukar negatif pada tahun hadapan.
Keluaran dalam negara kasar suku keempat yang mengambil kira jumlah semua barangan dan perkhidmatan yang dikeluarkan untuk tempoh Oktober hingga Disember dilaporkan meningkat pada kadar tahunan 2.9%, Jabatan Perdagangan melaporkan Khamis. Ahli ekonomi yang ditinjau oleh Dow Jones malah menjangkakan bacaan 2.8%.
Pertumbuhan suku tahunan adalah lebih perlahan daripada kadar 3.2% pada suku ketiga. Perbelanjaan pengguna meningkat 2.1% untuk tempoh tersebut, turun sedikit daripada 2.3% dalam tempoh sebelumnya tetapi masih positif.
 Bacaan inflasi pula bergerak jauh lebih rendah. Indeks harga perbelanjaan penggunaan peribadi meningkat 3.2%, sejajar dengan jangkaan tetapi turun mendadak daripada 4.8% pada suku ketiga. Tidak termasuk makanan dan tenaga, indeks berwajaran rantaian meningkat 3.9, turun daripada 4.7%.
Pasaran niaga hadapan S&P 500 meningkat sederhana Khamis selepas keluaran dalam negeri suku keempat melebihi jangkaan. Pelabur juga mengupas kumpulan terkini pendapatan korporat.
Niaga hadapan terikat dengan indeks luas didagangkan naik 0.58%, manakala niaga hadapan Nasdaq-100 naik 1.1%. Niaga hadapan terikat dengan Dow didagangkan 81 mata, atau 0.24% lebih tinggi.
Indeks US dolar yang mengukur mata wang US dolar berbanding enam mata wang utama didagangkan sedikit kukuh pada 0.09% kepada paras dagangan 101.490.


Sentimen Terkini Keseluruhan Pasaran Forex Selepas Penutupan Market US Pada Selasa

Pasaran matawang forex pada awal sesi Asia didagangkan mendatar (sideways) pada hari Rabu selepas beberapa pergerakan besar berlaku semalam (Selasa). Paling banyak berubah adalah CAD disebabkan isu bersama Arab Saudi.
Sebelum ini kita hanya mengikuti perkembangan risiko perdagangan AS-China, dan kini risiko terbaru geopolitik pula tercetus antara Kanada dan Arab Saudi dalam isu ‘hak kebebasan manusia’ sehingga disasarkan kepada perdagangan dua hala.
Hal ini sekaligus telah menyebabkan matawang CAD jatuh menjunam pada Selasa dan menjadikan ia matawang paling lemah berbanding yang lain. Kejatuhan CAD lebih jelas dilihat pada sesi dagangan New York dengan USD/CAD naik sehingga 110 pip dari paras terendah Selasa.
Bukan itu sahaja kejatuhan juga disumbangkan oleh faktor data Ivey PMI ia satu indikator yang mengukur tahap keadaan ekonomi di Kanada secara keseluruhan. Data hanya merekodkan bacaan 61.8 meleset berbanding jangkaan 64.2.
 Indeks US dollar yang mengukur kekuatan matawang greenback berbanding enam matawang yang lain menyusut 0.09% setakat pada pukul 9.52 pagi.
Major pair seperti EUR/USD setakat ini naik 0.05% di mana GBP/USD hampir tidak berubah dengan hanya susut 0.01%. USD/JPY setakat ini pula naik 0.01%, USD/CAD naik 0.03% dengan USD/CHF didagang menurun 0.03%. Pair AUD/USD membuat kenaikan 0.13% dengan NZD/USD jatuh 0.09%.
Tumpuan pada sesi Asia hari ini adalah kepada perkembangan terbaru perang dagang terutamanya dari China. Bank pusat China (PBOC) pada Rabu menetapkan kadar rujukan terhadap Yuan di paras 6.8313 berbanding USD yang mana lebih tinggi berbanding 6.8431 semalam.
Perhatikan pergerakan matawang safe-haven pada Rabu untuk melihat sentimen pasaran pada hari ini dengan lebih jelas. JPY, Swissy dan emas akan menjadi perhatian dalam mengukur tahap risiko dalam pasaran.
Untuk pengetahuan anda, Amerika pada awal sesi Asia hari ini telah mengenakan tariff 25% terhadap $16 billion import China yang akan berkuatkuasa pada 23 Ogos. Ini adalah tariff kedua yang dikenakan selepas $34 billion produk sebelum ini telah dikenakan tariff pada 6 Julai 2018.


Pelabur ‘Kenyang’ Dengan Kenaikan EUR/USD Sepanjang Minggu

US dolar kekal bergerak lemah sehingga Khamis ke paras terendah lebih 2 tahun berikutan tumpuan pelabur masih terarah pada pakej rangsangan ekonomi Amerika Syarikat (AS).
Sentimen pasaran kekal positif dengan jangkaan keputusan perbincangan pakej bernilai $900 bilion akan diketahui pada hujung minggu ini.
Namun pelabur perlu berhati-hati dengan kemungkinan situasi pengambilan keuntungan (profit-taking) untuk posisi dagangan terdahulu yang bakal melihat US sedikit mengukuh sebelum tirai dagangan minggu ini ditutup.
Penyusutan berterusan US dolar telah mendorong kenaikan harga pada carta pasangan mata wang EUR/USD ke paras tertinggi minggu ini mencecah 1.22700.
Kenaikan harian sekitar 80 pips tersebut juga turut mencatatkan paras tertinggi dicapai harga sejak dagangan April 2018 lalu.
Selepas menutup dagangan sesi New York ke para tertinggi tersebut, harga mula dilihat bergerak susut pada sesi Asia hari ini (Jumaat) ke paras sekitar 1.22500 setakat jam 11 pagi waktu tempatan.
 Penganalisis kekal melihat harga akan meneruskan kenaikan dengan trend bullish sepanjang minggu. Kenaikan seterusnya dijangkakan menuju paras 1.23000.
Namun pelabur juga akan berwaspada untuk kemungkinan berlaku penurunan harga pada dagangan penghujung minggu.
Penurunan harga bakal kembali semula ke zon RBS (resistance become support) pada 1.21800-1.21500.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Pada Sesi Dagangan Asia

US dolar mengukuh berbanding enam matawang utama berikutan kejatuhan matawang yen dan data ekonomi A.S yang positif menunjukkan pertumbuhan dalam ekonomi A.S.
Indeks US dolar mengukuh berbanding enam matawang utama sebangak 0.57% mencapai paras harga 89.70 dan indeks US dolar kelihatan sedikit side way pada ketika ini setakat jam 10.00 pagi.
Data Produk domestik kasar (GDP) (qoq) meningkat pada kadar tahunan sebanyak 2.9% dalam tempoh Oktober-Disember. Berdasarkan Jabatan Perdagangan data pada hari Rabu, mengatasi data anggaran sebelum ini iaitu pada 2.5%, dan jangakan pakar ekonomi yang menjangkakan kenaikan sebanyak 2.7%.
CIBC berkata data pertumbuhan ekonomi yang baik ini didorong oleh peningkatan perbelanjaan pengguna kepada 4.0% daripada 3.8%.
Sementara itu, penjualan rumah A.S. meningkat untuk pertama kalinya dalam tempoh tiga bulan pada bulan Februari, namun bekalan yang terbatas dijangka meningkatkan lagi momentum pembelian.
Menurut National Association of Realtors meningkat 3.1% kepada 107.5 pada bulan Februari.
 Kemerosotan dalam matawang Yen kerana kebimbangan dari skandal hartanah yang melanda perdana menteri Jepun Shinzo Abe telah mendorong pengukuhan US dolar.
Nobuhisa Sagawa, berkas biokrasi kementerian kewangan Jepun, mengatakan tidak menerima sebarang pesanan dari Abe dan isterinya, Akie Abe, menteri kewangan Taro Aso atau mana-mana pembantu perdana menteri untuk mengubah dokumen mengenai penjualan tanah awam.
Pari USD/JPY membuat penurungan sebanyak 0.18% kepada paras harga 106.66 setakat jam 10.00 pagi
Pair EUR/USD pada awal pagi khamis sekitar pukul 2.00 pagi menurun sebanyak 0.56% kepada paras harga 1.2334 dan mencapai paras harga 1.2321.
Pari GBP/USD merudum sebanyak 0.44% dari pukul 2.00 pagi Khamis dan kini mencapai kepada paras 1.4070.
USD/CAD menaik sebanyak 0.09% kepada paras harga 1.2929 dilihat daripada kelemahan harga minyak dan ketidakpastian yang berkaitan dengan NAFTA.


Logam Berharga Kembali Bertenaga!

Harga emas meningkat semula dalam sesi Asia pada Jumaat selepas Presiden Donald Trump mengeluarkan komen tentang keperluan Arab Saudi untuk membayar jumlah yang lebih tinggi terhadap kos perlindungan ketenteraan dan prospek peperangan dengan Korea Utara.
Emas bagi penghantaran Jun di bahagian Comex meningkat sebanyak 0.02 peratus kepada $1,266.11 satu troy ounce.
Semalam, harga emas diniagakan stabil pada Khamis berikutan keyakinan pelabur yang mengatakan bahawa pelan pembaharuan cukai Presiden Donald Trump akan meningkatkan US Dollar sambil mengimbangi kelemahan data ekonomi.
Harga emas bergelut bagi mendapatkan keuntungan meskipun data tuntutan pengangguran dan durable goods orders dari AS dilapor agak mengecewakan.
 Menurut Jabatan tenaga Kerja semalam, tuntutan awal faedah pengangguran meningkat sebanyak 14,000 kepada 257,000 individu bagi minggu berakhir 2 April.
Sementara itu, durable goods orders dari AS meningkat sebanyak 0.7 peratus bagi bulan Mac, jauh dibawah jangkaan peningkatan sebanyak 1.2 peratus.
Harga emas telah merosot sedikit selepas mencapai tahap tertinggi dalam tempoh lima bulan pada pertengahan bulan April sebanyak $1,297.40 berikutan jangkaan bahawa pelan pembaharuan cukai Trump bakal mengukuhkan US Dollar.
Ulasan Penting dan Sentimen Semasa Bagi Matawang Utama Sesi Asia Pagi Ini


China Desak Amerika Syarikat Supaya Berhenti Campur Tangan Di Hong Kong!

Ketegangan politik terbaru antara Amerika Syarikat (AS) dan China muncul selepas Senat AS sebulat suara meluluskan rang undang-undang yang bertujuan melindungi hak asasi manusia di Hong Kong yang sedang mengalami pergolakan.
Dengan kelulusan Akta Hak Asasi Manusia dan Demokrasi Hong Kong, ia telah memberikan satu cabaran baru kepada kerajaan di China memandangkan mereka masih berusaha untuk menamatkan perang perdagangan dengan AS.
Susulan daripada itu, Kementerian Luar Negeri China telah memanggil William Klein, penasihat menteri kedutaan AS dengan membuat kenyataan tegas bahawa keadaan di Hong Kong adalah sebahagian daripada hal ehwal dalaman China, maka AS perlu menghentikan campurtangannya.
China juga turut memberi amaran akan mengenakan tindak balas kepada AS, jika ia diluluskan menjadi undang-undang.
 Selain itu, kerajaan Hong Kong turut menyatakan kekesalannya atas kelulusan rang undang-undang tersebut dengan mengatakan bahawa ia adalah tidak perlu dan tidak wajar serta memberitahu tindakan ini akan membahayakan hubungan dan kepentingan bersama antara Hong Kong dan AS.
Sementara itu, Naib Presiden Amerika Syarikat, Mike Pence dalam kenyataannya semalam memberitahu bahawa, ia akan menjadi sukar untuk AS menandatangani perjanjian dengan China jika demonstrasi di Hong Kong dipenuhi dengan keganasan.
Rang undang-undang tersebut seterusnya akan dihantar kepada Dewan Perwakilan, yang meluluskan undang-undang yang sama pada bulan lalu, tetapi terdapat sedikit perbezaan. Kedua-dua pihak perlu menyelesaikan perbezaan tersebut sebelum diserahkan kepada Presiden AS Donald Trump untuk pertimbangannya.
Sementara itu, White House dilaporkan tidak mengeluarkan apa-apa kenyataan berkaitan isu ini sama ada Trump akan meluluskannya atau tidak. Bagaimanapun, menurut pegawai AS baru-baru ini yang mengatakan undian sebulat suara daripada Senat boleh membawa situasi yang sukar buat Trump.


Ulasan Terkini Rundingan Mexico Dan US Mengenai Perjanjian Perdagangan NAFTA

Pada hari Khamis, Mexico dan Amerika Syarikat telah bersetuju untuk memperbanyakkan lagi rundingan mengenai pengemaskinian perjanjian perdagangan NAFTA dengan harapan ia dapat mencapai kesepakatan mengenai isu-isu utama pada bulan Ogos, kata Menteri Ekonomi Mexico Ildefonso Guajardo.
Menurut Guajardo, beliau telah mengadakan perbincangan yang bersifat konstruktif dengan Wakil Perdagangan A.S. Robert Lighthizer dan Jared Kushner dan hasilnya sangat positif.
Rundingan Perjanjian Perdagangan Bebas Amerika Utara di Amerika Syarikat, Mexico dan Kanada telah terhenti sejak Jun apabila Amerika Syarikat mengenakan tarif bagi barangan keluli dan aluminium ke atas Mexico dan Kanada dan kemudian kedua-dua negara bertindak balas dengan bagi produk seperti khinzir, sos tomato dan Bourbon Kentucky.
Guajardo memberitahu wartawan selepas perbincangan di Washington bahawa dia dan Lighthizer bersetuju berkerjasama untuk menyelesaikan kesepakatan pada bulan Ogos.
 Lighthizer memberitahu penggubal undang-undang A.S. awal Khamis bahawa beliau menjangkakan perjanjian dengan Mexico akan dicapai pada bulan Ogos dan akan diikuti perjanjian dengan Kanada.
Trump pada awalnya mencadangkan bahawa beliau inginkan perjanjian dua hala dengan Mexico, tetapi Guajardo berkata rundingan A.S.-Mexico akan membawa kepada perbincangan dengan Kanada iaitu “dialog trilateral”.
Pada hari Rabu lepas, Menteri Luar Kanada Chrystia Freeland telah melawat Mexico dan Guajardo menegaskan bahawa NAFTA kekal sebagai perjanjian tiga belas.
2 isu rumit yang paling beri kesan terhadap perhubungan perdagangan 3 negara tersebut ialah klausa matahari terbenam dan permintaan A.S. untuk perubahan besar dalam sektor auto juga menjadi penghalang. Tumpuan sekarang adalah untuk menghadapi isu-isu tersebut.


7 Langkah Trader Forex Perlu Periksa Sebelum Masuk Pasaran

Ramai forex trader tidak membuat persiapan yang rapi dan betul-betul dalam keadaan bersedia sebelum masuk pasaran atau entry setiap posisi dagangan.
Jika anda forex trader, lihat step yang dikongsikan ini dan check sama ada anda memenuhi setiap langkah penting sebelum masuk dalam pasaran.
#1 Emosi dalam keadaan stabil
Paling penting sebelum masuk dalam pasaran adalah anda perlu pastikan emosi anda dalam keadaan yang stabil untuk membantu anda membuat keputusan trading yang tepat.
Perlu dalam keadaan yang tenang supaya anda mampu mengawal psikologi di tahap yang terbaik. Ramai trader yang kecundang dalam trading disebabkan gagal mengawal emosi lebih-lebih lagi apabila mengalami kerugian dan bertekad untuk membalas dendam.
#2 Pilih pair yang betul untuk trade
Pemilihan pair atau pasangan matawang untuk trade adalah bergantung pada beberapa kriteria dan berkemungkinan berbeza bagi setiap trader.
Contohnya, seseorang trader memilih pair untuk trade atas faktor sentimen dengan memahami keadaan setiap matawang berdasarkan ekonomi negara matawang tersebut.
Ada juga yang memilih berdasarkan spread pair matawang tersebut yang rendah atau purata pergerakan harga bagi sesuatu pair untuk disesuaikan dengan modal dan sebagainya.
#3 Kenalpasti trend pasaran dan strategi yang digunakan
Trader perlu tahu sama ada pasaran berada dalam keadaan uptrend, downtrend atau sideways. Hal ini penting untuk penggunaan strategi trading yang berbeza bagi setiap jenis trend pasaran.
Juga perlu dikenalpasti sama ada pasaran pada waktu tersebut mempunyai kecairan yang tinggi atau rendah kerana ini akan mempengaruhi jarak sesebuah pergerakan harga dalam satu masa.
#4 Periksa trading plan anda
 Step yang seterusnya adalah anda perlu periksa dahulu trading plan anda adakah sudah memenuhi semua kriteria yang diperlukan.
Kriteria dalam trading plan boleh jadi confirmation daripada beberapa indicator pilihan anda atau candlestick pattern dalam analisis teknikal.
Jika ada kriteria yang tidak dipenuhi, berkemungkinan posisi entry tersebut adalah entry yang tidak berkualiti atau berisiko yang mana anda perlu elakkan.
5# Periksa timeframe lebih besar untuk kepastian
Jika entry anda adalah pada timeframe H1, anda perlu lihat dahulu di timeframe H4 adakah selari di kedua-dua timeframe sebelum entry.
Sekiranya di H1 menunjukkan entry untuk posisi BUY, namun di H4 pula menunjukkan entry untuk posisi SELL, ia berkemungkinan berisiko atau menunjukkan trade yang kurang berkualiti.
#6 Tentukan sama ada entry market order atau pending order
Ketika anda membuka chart dan membuat keputusan untuk entry, anda perlu teliti dahulu di mana harga berada dan gunakan entry yang sesuai berdasarkan analisis anda.
Gunakan pending order jika harga masih belum sampai di kawasan entry area yang sepatutnya. Sabar dan ikut trading plan anda.
#7 Set TP dan SL serta kira saiz lot
Step terakhir sebelum entry adalah anda perlu tentukan di mana level profit yang anda mahu ambil dan berapa kerugian yang anda sanggup tanggung bagi setiap entry.
Juga penting untuk anda kira terlebih dahulu saiz lot yang sesuai berdasarkan formula pengiraan risiko untuk setiap entry.
Jika kesemua step diatas telah dipenuhi, anda telah bersedia untuk memasuki pasaran.


Tanpa Diduga, Pertumbuhan Perkerjaan Ekonomi Kanada Meningkat 10x Daripada Ramalan!

Ekonomi Kanada mencatatkan keuntungan pekerjaan yang memberangsangkan pada bulan Oktober, ia adalah 10 kali lebih tinggi daripada ramalan,dengan kadar pengangguran kekal stabil berdasarkan dapatan kerja terkini. Data rasmi pekerjaan tersebut menunjukkan permintaan pasaran yang meningkat secara besar-besaran untuk satu lagi kenaikan kadar faedah yang terlalu besar.
Ekonomi menambah bersih 108,300 pekerjaan pada bulan lepas. Bacaan terbaru ini dengan mudah mengatasi ramalan yang mensasarkan hanya 10,000 pekerjaan baharu, manakala kadar pengangguran tidak berubah pada 5.2%. Peningkatan meledak adalah sepenuhnya dalam kerja sepenuh masa dalam kedua-dua sektor barangan dan perkhidmatan.
Walaupun data lain akan datang sebelum mesyuarat kadar BoC seterusnya pada bulan Disember, lonjakan pekerjaan mencadangkan satu lagi kenaikan 50 mata asas pada masa akan datang.
 Bank of Canada menaikkan kadar dasarnya sebanyak 50 mata asas kepada 3.75% minggu lepas dan berkata walaupun lebih banyak kenaikan masih diperlukan, ia menghampiri penghujung langkah untuk mengetatkannya.
Laporan pekerjaan itu menyokong pertaruhan pasaran wang untuk satu lagi kenaikan besar pada bulan Disember, dengan hampir 70% peluang peningkatan 50 mata asas dan kadar dasar kini dilihat memuncak pada 4.5% awal tahun depan.
Purata gaji setiap jam untuk pekerja tetap meningkat 5.5% pada bulan Oktober pada asas tahun ke tahun, meningkat daripada 5.2% pada bulan September. Jumlah guna tenaga mengecil tepat di atas paras Mei 2022.
Kerajaan Perdana Menteri Justin Trudeau pada Khamis menetapkan berbilion-bilion dalam perbelanjaan baharu untuk menyokong pekerja berpendapatan rendah. Dolar Kanada didagangkan 1.6% lebih tinggi pada paras dagangan 1.3525 berbanding US dolar, atau 73.94 sen U.S..


Pandangan Kalendar Ekonomi Mingguan 4 – 8 Mei 2015

Dolar AS mengalami minggu yang bergelora, menjunam dan memacu, tetapi tidak berbanding euro. Pilihan raya umum di UK, keputusan “interest rate” di Australia, data pekerjaan dari New Zealand, Australia, Kanada dan Amerika Syarikat dan kemuncaknya dengan NFP Amerika Syarikat, adalah berita-berita penting dalam kalendar Forex untuk minggu ini.
Sedikit ulasan minggu lepas:
Federal Reserve AS menurunkan unjuran ekonomi di tengah-tengah data pertumbuhan yang lemah. Feds mengakui kelemahan pada suku pertama baru-baru ini dan mengaitkannya dengan faktor-faktor sementara. Inflasi perlu kembali ke 2% dan pasaran kerja perlu dipertingkatkan lagi sebelum kenaikan “interest rate” diumumkan. Walau bagaimanapun, Feds percaya ekonomi AS akan pulih pada suku kedua.
Sementara itu, tuntutan pengangguran yang dikeluarkan Khamis lalu, mengejutkan pasaran dengan 34,000 kejatuhan dalam bilangan tuntutan, namum tidak semua data kagum. Pemenang paling besar ialah euro, yang memecahkan resistance kritikal dan seolah-olah tidak dapat dihalang. Data GDP yang lemah mengekang Pound menjelang pilihan raya umum UK, dan bank-bank pusat pula mengekang Kiwi dan Aussie.
Berikut adalah agenda utama dalam kalendar Forex minggu ini:
Jom kita lihat:
Selasa, 12:30 Tengah Hari
“Interest rate” Australia:  Reserve Bank of Australia mengekalkan “interest rate” pada 2.25% untuk bulan kedua berturut-turut pada bulan April, kerana majoriti pembuat dasar membuat keputusan menolak satu lagi penurunan “interest rate”. Pemotongan pada bulan Februari lalu telah direka untuk meningkatkan pertumbuhan dalam sektor bukan perlombongan. Gabenor RBA Glenn Stevens menyatakan dalam satu kenyataan bahawa, langkah-langkah ransangan ekonomi akan diumumkan dalam beberapa bulan akan datang. Tiada perubahan dijangka buat masa ini, tetapi tidak ada konsensus 100%. Ini bermakna bahawa penurunan “interest rate” akan merudumkan Aussie, dan pengekalan akan memacu ia naik.
Selasa, 8:30 Malam
“Trade Balance” AS:  Defisit perdagangan AS mengecil pada bulan Februari kepada paras terendah sejak 2009, mencapai $35.4 billion. Pakar ekonomi menjangkakan defisit akan meningkat kepada $41.3 billion. Walau bagaimanapun, Dollar yang kukuh, permintaan global yang lemah dan harga minyak mentah yang lebih rendah mungkin memberi kesan kepada imbangan perdagangan pada bulan Februari. Walaupun defisit yang rendah, pertumbuhan ekonomi menjadi perlahan dengan ketara pada suku pertama 2015. Eksport menurun 1.6% kepada $186.2 billion, yang paling kecil sejak Oktober 2012; manakala import dari China jatuh 18.1%, mengurangkan defisit perdagangan AS-China yang sensitif dari segi politik, turun 21.2% kepada $22.5 billion. Defisit perdagangan dijangka meningkat kepada $39.7 billion pada bulan Mac.
Selasa, 10:00 Malam
“ISM Non-Manufacturing PMI” AS:  Sektor bukan perkilangan Amerika Syarikat terus berkembang pada kadar yang lebih perlahan pada bulan Mac, dan syarikat-syarikat perkhidmatan meningkatkan pesanan untuk eksport mereka. Ahli ekonomi menjangka “non-manufacturing PMI” bakal mencapai 56.6 dan majoriti responden adalah positif tentang keadaan perniagaan dan ekonomi secara keseluruhan. Indeks pesanan baru ISM meningkat kepada 57.8 pada bulan Mac daripada 56.7 pada bulan Februari. Indeks eksport meningkat kepada 59.0 daripada 53.0 dan Indeks aktiviti perniagaan merosot kepada 57.5 daripada 59.4 pada bulan Februari dan 61.5 pada bulan Januari. “ISM non-manufacturing PMI” dijangka mencapai 56.2 pada bulan April.
Rabu, 6:45 Pagi
Data pasaran pekerjaan NZ:  Pasaran pekerjaan New Zealand berkembang 1.2% pada suku keempat 2014, berbanding dengan pertumbuhan 0.8% pada suku sebelumnya. Pakar ekonomi menjangkakan kenaikan 0.8% dalam bilangan jawatan baru. Walaupun bilangan pekerja meningkat lebih tinggi daripada yang dijangkakan, kadar pengangguran masih juga meningkat kepada 5.7% daripada 5.4% pada suku ketiga, merupakan kadar pengangguran yang tertinggi sejak suku pertama 2014. Penganalisis menganggarkan purata 5.2% untuk 2015. Pasaran pekerjaan New Zealand dijangka berkembang sebanyak 0.7% pada suku pertama, manakala kadar pengangguran dijangka menurun kepada 5.5%.
 Rabu, 8:15 Malam
ADP NFP AS:  Sektor swasta Amerika Syarikat melaporkan peningkatan pekerjaan yang paling kecil dalam lebih setahun, sambil menambah 189 ribu jawatan pada bulan Mac. Bacaan itu di bawah ramalan pasaran sebanyak 227 ribu pekerjaan dan lebih lemah daripada peningkatan 212 ribu pada bulan sebelumnya. Musim sejuk yang tegar, Dollar yang kukuh dan permintaan global yang lemah adalah antara punca data pasaran pekerjaan keluar mengecewakan. Pekerjaan sektor swasta ADP dijangka berkembang sebanyak 185 ribu pekerjaan pada bulan April.
Rabu, 9:15 Malam
Ucapan Janet Yellen:  Pengerusi Federal Reserve Janet Yellen akan berucap di Washington DC. Beliau boleh bercakap mengenai keputusan mesyuarat FOMC baru-baru ini dan keadaan pasaran pekerjaan. Pasaran dijangka ‘volatile’.
Khamis, 9:30 Pagi
Data pasaran pekerjaan Australia:  Pasaran pekerjaan Australia berkembang sebanyak 37 ribu pekerjaan baru pada bulan Mac, menjadikan kadar pengangguran turun kepada 6.1%. Majoriti pekerjaan adalah jawatan sepenuh masa. Pakar ekonomi menjangkakan kenaikan yang lebih rendah sebanyak 14,900 jawatan dan pengangguran sebanyak 6.3%. Produktiviti yang telah meningkat menjadikan permintaan majikan untuk pekerja, bertambah. Prospek pekerjaan yang lebih baik dijangka menambah pendapatan isi rumah dan meningkatkan ekonomi. Pasaran pekerjaan Australia diramalkan berkembang sebanyak 3,100 peluang pekerjaan, manakala kadar pengangguran dijangka mencecah 6.2%.
Khamis, 8:30 Malam
Tuntutan Pengangguran AS:  Bilangan rakyat Amerika yang memfailkan tuntutan baru untuk bantuan pengangguran, jatuh minggu lepas kepada paras terendah sejak tahun 2000; sekaligus menunjukkan kelemahan dalam pasaran buruh pada bulan Mac, hanyalah bersifat sementara. Jumlah tuntutan awal menjunam 34 ribu dengan pelarasan musim sebanyak 262 ribu, mengatasi unjuran sebanyak 290 ribu tuntutan baru. Purata empat minggu bergerak dijangka susut 1,250 kepada 283,750.
Khamis
Pilihan raya umum UK: Keputusan awal dijangka pada lewat petang sesi dagangan AS. Selepas 5 tahun gabungan Konservatif-LibDem, penyandang David Cameron mempunyai ekonomi yang pulih manakala pemimpin Buruh Ed Miliband menunding kepada taraf hidup yang semakin merosot. Pasaran lebih menyukai kerajaan Konservatif, gabungan semasa atau sekurang-kurangnya majoriti secara terang-terangan untuk Parti Buruh. Walau bagaimanapun, perkara kelihatan lebih rumit, dengan kedua-dua pihak dijangka tidak mendapat majoriti dan parlimen berkemungkinan tergantung – keadaan yang tidak menentu dengan kesan negatif untuk Pound. Undian dijangka amat sengit, menjadikannya satu acara yang menarik sekali.
Jumaat, 8:30 Malam
Data pasaran pekerjaan Kanada:  Ekonomi Kanada tidak disangka-sangka menambah 28,700 pekerjaan pada bulan Mac, mengatasi ramalan penguncupan. Majoriti pekerjaan adalah jawatan separuh masa, tetapi majikan juga memotong 28,200 jawatan sepenuh masa. Peningkatan utama telah dikesan dalam sektor perkhidmatan. Gabenor Bank of Canada Stephen Poloz, menyatakan bahawa pertumbuhan suku pertama akan terjejas teruk akibat kejatuhan harga minyak baru-baru ini. Kadar penyertaan tenaga buruh meningkat kepada 65.9% daripada 65.7%. Kadar pengangguran yang sebelum ini pada 6.8% dijangka meningkat sehingga 6.9%.
Jumaat, 8:30 Malam
NFP AS:  “Non-Farm Payroll” AS mengecewakan pada Mac lalu, apabila pertumbuhan pekerjaan memaparkan 126 ribu jawatan, jauh lebih rendah daripada 246 ribu peningkatan yang dijangka oleh penganalisis; berikutan tambahan sebanyak 295 ribu pekerjaan pada bulan Februari. Sementara itu kadar pengangguran kekal stabil pada 5.5% sejajar dengan unjuran pasaran. Nisbah pekerjaan-penduduk kekal pada 59.3%, manakala kadar penyertaan susut kepada 62.7% pada bulan Mac, daripada 62.8% pada bulan sebelumnya. Sektor swasta AS dijangka menambah 231 ribu pekerjaan, menurunkan kadar pengangguran kepada 5.4%.

** Semua masa dalam waktu Malaysia dan yang sewaktu dengannya GMT +8


Perjalanan Brexit Lancar, House of Commons Luluskan Rang Undang-undang PM Johnson!

Dagangan pound terus menerima tekanan daripada kenyataan dovish Gabenor Bank Pusat England (BOE), Mark Carney yang mengatakan bank pusat berkemungkinan akan bertindak balas lebih cepat jika terdapat tanda-tanda kelemahan dalam ekonomi yang berterusan sekali gus mengangkat kemungkinan untuk BOE turunkan kadar faedah tahun ini.
Selepas mendapat kelulusan mudah daripada Parlimen UK, Rang Undang-undang Perjanjian Pengeluaran turut diluluskan oleh House of Commons Britain pada Khamis, menandakan peluang yang semakin cerah untuk UK meninggalkan EU pada 31 Januari ini.
Ia kini akan dihantar kepada House of Lords, di mana mungkin terdapat sedikit cabaran untuk mendapatkan kelulusan disebabkan PM Johnson tidak mempunyai majoriti ke atasnya.
Bagaimanapun, jurucakap rasmi perdana menteri telah memberi amaran kepada House of Lords supaya rang undang-undang itu perlu diluluskan kerana rakyat negara itu telah menghantar mesej yang jelas melalui kemenangan Boris Johnson dalam pilihan raya baru-baru ini, bahawa mereka mahukan Brexit diselesaikan.
 Di sisi lain, matawang dolar Aussie dan New Zealand yang menyinar pada dagangan sesi Asia disebabkan konflik AS-Iran yang mulai reda dan disokong oleh pengukuhan data jualan runcit Australia, mula diniagakan menyusut apabila memasuki pasaran Eropah.
US dolar kekal didagangkan mengukuh berbanding matawang utama lain dan berpotensi untuk meraih prestasi mingguan terbaiknya dalam tempoh dua bulan ekoran pertikaiannya dengan Iran semakin pulih dan perjanjian perdagangan AS-China akan ditandatangani minggu depan telah mengembalikan keyakinan pasaran.
Menjelang penerbitan laporan pekerjaan NFP malam ini, penganalisis menjangkakan pertumbuhan pekerjaan A.S mungkin perlahan pada bulan Disember, tetapi kadar pengambilan pekerja dikatakan mencukupi untuk mengekalkan pengembangan ekonomi meskipun berlaku penurunan dalam sektor pembuatan.
Westpac pula menjangkakan bakal ada kejutan dalam laporan pekerjaan NFP A.S seperti mana pernah dilihat pada bulan November yang mencatatkan lonjakan penambahan sebanyak 266,000 pekerjaan, iaitu tertingggi sejak Januari 2019.


US Dolar Melonjak Tinggi, Data JOLTS Bangkitkan Harapan Pasaran!

Pembukaan pekerjaan dilaporkan merosot sekali lagi sehingga Mei apabila ekonomi AS menghampiri pemulihan penuh dan kekurangan pekerja nampaknya berkurangan.
Bilangan pembukaan pekerjaan di seluruh sektor ekonomi jatuh kepada 11.25 juta pada akhir Mei berdasarkan data JOLTS yang dikeluarkan sebentar tadi. Angka bacaan ini dilaporkan di atas anggaran median sebanyak 11 juta pembukaan daripada ahli ekonomi yang ditinjau oleh Bloomberg. Ia juga menandakan bulan kedua berturut-turut penurunan.
Jumlah April telah disemak kepada 11.7 juta daripada 11.4 juta berdasarkan laporan itu.
 Tinjauan JOLTS bulanan memberikan ahli ekonomi pandangan baru tentang keseimbangan antara pekerja yang ada dan permintaan buruh. Jurang antara kedua-duanya telah mentakrifkan kekurangan buruh, dengan syarikat mengadu tentang kekurangan pekerja untuk mengisi tawaran pekerjaan. Sementara itu, orang Amerika yang menganggur menunjukkan faktor seperti kos penjagaan kanak-kanak, ketakutan untuk dijangkiti COVID dan gaji yang tidak menarik adalah sebab mengapa segelintir lebih memilih untuk tidak bekerja.
Laporan hari Rabu mendedahkan sedikit peningkatan dalam memadankan pekerja dengan pekerjaan. Nisbah pekerja yang ada kepada pembukaan pekerjaan yang ditawarkan adalah pada bacaan 0.5 sepadan dengan paras terendah sepanjang masa yang pertama kali dilihat pada bulan Mac. Nisbah rendah seperti itu biasanya apabila pasaran buruh menghampiri tenaga penuh.
Disisi yang berbeza, data yang dikeluarkan pada awal Jun menunjukkan AS mencipta 390,000 pekerjaan hingga Mei, melebihi ramalan ahli ekonomi dan hampir menggandakan purata pertumbuhan pekerjaan yang dilihat sebelum penularan pandemik itu. Penciptaan pekerja dijangka perlahan pada bulan Jun namun terdapat isyarat bahawa sektor syarikat masih mencari pekerja untuk mengisi kekosongan.
Indeks US dolar yang mengukur matawang US dolar berbanding enam matawang utama didagangkan kukuh 0.5% kepada paras dagangan 106.942 selepas data dikeluarkan.


GBP/USD Patah Arah Turun Ke Bawah Semula

Berlaku perubahan semula pada corak pergerakan harga di carta pasangan mata wang GBP/USD pada Rabu semalam.
Berbanding Selasa lalu harga menunjukkan lonjakan, kenaikan gagal diteruskan sebaliknya harga mula paparkan penyusutan semula pasaran susulan pengukuhan oleh US dolar.
Pelabur berkemungkinan akan menjangkakan pengukuhan berpanjangan US dolar setelah minit mesyuarat FOMC diteliti pada awal pagi tadi.
Beberapa penggubal dasar melihat pilihan kenaikan 50 mata asas kadar faedah dan kebanyakan menjangkakan 25 mata asas.
Kenaikan kadar faedah bakal diteruskan Federal Reserve (Fed) dalam usaha mencapai inflasi 2% selain disokong oleh bacaan data pekerjaan, aktiviti ekonomi dan perbelanjaan yang sedang kukuh.

Setelah ketinggian dicapai pada kenaikan harga di carta GBP/USD di paras 1.21400 Selasa lalu, penurunan dipamerkan semula harga ke sekitar 1.20350 pada penghujung sesi New York awal pagi tadi.
 Penurunan melepasi paras Moving Average 50 (MA50) pada rangka masa 1 jam di carta GBP/USD kembali berikan isyarat bearish untuk pergerakan harga selanjutnya.
Harga dilihat akan menuju ke zon 1.20000 yang menjadi sokongan harga sebelum ini untuk mengujinya sekali lagi.
Berjaya tembus lebih rendah akan menjangkakan harga menuju zon tumpuan minggu sebelum ini sekitar 1.19000.
Namun jika harga kembali melonjak semula, melepasi paras 1.21000 dan halangan MA50 akan mengubah jangkaan arah pergerakan harga semula.
Kenaikan berkemungkinan akan diteruskan menuju ke paras 1.22000 sebelum mencapai ketinggian ketika lonjakan pada terbitan data inflasi Amerika Syarikat sebelum ini sekitar 1.22700.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini yang Menimpa Dagangan Matawang Sesi Asia

US Dollar diniagakan stabil berbanding matawang utama pada Selasa apabila kebanyakan pelabur menjangkakan Fed akan mengekalkan kadar penanda arasnya tidak berubah pada Rabu.
US Dollar Index yang mengukur matawnag utama kali terakhir dinilai pada 98.99, meningkat sebanyak 0.01 peratus.
Pelabur dilihat agak teragak-agak untuk menggerakkan US Dollar dalam jumlah yang besar sebaik sahaja Fed memulakan mesyuarat FOMC yang akan berlangsung selama dua hari.
 Pakar ekonomi menjangkakan bahawa Fed akan mengekalkan kadar pada paras tidak berubah, namun meneliti isyarat kenaikan pada bulan seterusnya.
Menurut Fed Rate Monitor Tools, 64.2 peratus pelabur menjangkakan bahawa Fed akan menaikkan kadar pada bulan Jun.
EUR/USD pula dicatat mara ke tahap yang lebih tinggi kepada $1.0911 walaupun data ekonomi dicatat melemah.
Sementara itu, GBP/USD meningkat apabila data pembuatan UK dikeluarkan positif, dengan lonjakan kepada paras tertinggi dalam tempoh 3 tahun.


Waspada Untuk Dagangan EUR/USD Menjelang Mesyuarat ECB

Seperti yang dijangkakan oleh pandangan beberapa penganalisis pasaran, pengukuhan awal US dolar pada Selasa dilihat bersifat sementara apabila US dolar kembali bergerak lemah pada dagangan Rabu semalam.
US dolar masih dibayangi oleh penurunan pada hasil perbendaharaan Amerika Syarikat (AS) yang dilihat susut ke paras sekitar 1.54% setakat sesi Asia pagi ini.
Tumpuan utama pada hari ini akan terarah pada mesyuarat polisi monetari oleh bank pusat Eropah pada jam 7.45 petang waktu tempatan.
European Central Bank (ECB) dijangka akan mengekalkan kadar faedah tidak berubah. Kenyataan susulan oleh ECB akan diberi perhatian oleh pelabur dengan jangkaan untuk unjuran ekonomi positif dan pengurangan pembelian bon (tapering) akan menyokong peningkatan nilai Euro.
Pergerakan harga pada carta pasangan mata wang EUR/USD pada hari ini pasti akan memberikan aksi yang menarik.
Selepas kenaikan pada Selasa memasuki zon rintangan 1.20600-1.20900, harga susut semula dan disokong pada paras 1.2000 semalam.
 Menguji zon RBS (resistance become support) tersebut, harga membuat kenaikan semula ekoran pergerakan lemah US dolar di sesi New York.
Namun, harga masih bergelut untuk melepasi halangan Moving Average 50 (MA50) pada rangka masa 1 jam pergerakan harga dengan kewaspadaan pelabur menjelang mesyuarat ECB.
Jika kenaikan diteruskan, harga bakal menguji semula zon rintangan 1.20600-1.20900 sebelum kenaikan lebih tinggi dijangka menuju sehingga paras 1.21500 untuk mencatatkan paras tertinggi terbaru 7 minggu.
Namun, jika harga menjunam lebih rendah melepasi zon RBS 1.20000, harga berkemungkinan akan menuju semula sehingga ke paras 1.19000 semula.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Risiko Coronavirus Berkurangan, USD/JPY Catat 120 Pips Kenaikan Minggu Ini

Setelah menutup dagangan pada minggu lalu di paras terendah 4 minggu mencecah paras 108.300, pergerakan harga pada carta USD/JPY untuk minggu ini kembali menunjukkan corak kenaikan harga.
Setakat sesi New York semalam, harga telah mencatatkan kenaikan sekitar 120 pips dari paras terendah minggu lalu.
Dagangan safe-haven Yen mula menyusut berikutan keyakinan pelabur kembali meningkat dengan usaha pencegahan yang dilakukan oleh pihak China selain menyuntik dana berjumlah 1.7 trilion yuan ke dalam pasaran.
Selain itu juga, data PMI pembuatan Amerika Syarikat tinjauan ISM yang dikeluarkan pada awal minggu telah menyokong pengukuhan US dolar.
Kenaikan harga pada carta USD/JPY telah melepasi zon SBR (support become resistance) pada 109.200 dan menguji paras ketinggian sekitar 109.500.
 Kenaikan harga lebih tinggi bakal menguji paras tumpuan pada resistance 109.700. Harga akan terus bergerak lebih tinggi dan mampu mencapai paras ketinggian pada resistance 110.200 jika laporan data ADP NFP serta data PMI bukan-pembuatan Amerika Syarikat pada malam ini mencatatkan bacaan yang baik.
Namun jika harga kembali membuat penurunan semula, harga bakal menguji zon 109.200 yang dilihat sebagai zon RBS (resistance become support) yang baru.
Paras tumpuan lebih rendah pada 109.000 dan 108.800 juga akan turut menjadi destinasi penurunan harga yang seterusnya.
Pelabur turut berwaspada menantikan laporan data pekerjaan NFP Amerika Syarikat pada penghujung minggu yang berkemungkinan memberi impak besar terhadap pergerakan harga khususnya bagi matawang US dolar.
Lihat gambar carta pasangan matawang USD/JPY di bawah untuk rujukan analisis teknikal anda.


Data Positif Dari China Membenam Pengukuhan Emas!

Harga emas menjunam dalam sesi Asia pada Khamis setelah data dari China dikeluarkan positif.
Di Comex, emas merosot sebanyak 0.26% kepada $1,170.85 satu troy ounce. Sementara itu, dagangan silver futures pula jatuh sebanyak 0.21%, manakala copper futures meningkat dalam sesi ini.
China melaporkan pada Khamis bahawa data pembuatan CFLP separa rasmi meningkat bagi bulan November berbanding bulan lepas. Data non-manufacturing PMI China juga melonjak, begitu juga dengan data pembuatan sektor swasta untuk bulan November.
Index Caixin kini telah melebihi paras neutral kepada 50 mata bagi lima bulan berturut-turut, sekali gus menunjukkan bahawa pertumbuhan ekonomi kedua terbesar telah kembali stabil.
Semalaman, harga emas turun sekali lagi pada Rabu berikutan jangkaan peningkatan kadar yang semakin menguat. Keyakinan pasaran itu menjejaskan prospek logam kuning dalam jangka masa pendek.
 Pelabur menjangkakan bahawa Fed akan menaikkan kadar dalam mesyuarat bulan depan dengan jangkaan pasaran kini telah mencecah angka 94 peratus. Sejak emas tidak lagi dikenakan kadar faedah, logam kuning dilihat bekerja keras untuk menstabilkan kedudukan seiring dengan peningkatan kadar.
Emas juga dijangka melemah pada bulan akan datang apabila pasaran semakin memberi fokus kepada peningkatan kadar.
Apa yang lebih penting, pelabur sedang memberi tumpuan kepada Referendum Itali pada hujung minggu ini. Kesan undian itu akan menyebabkan ketidaktentuan politik dan pasaran yang tidak menentu.
Sementara itu, permintaan emas di India iaitu salah satu pembeli terbesar di dunia semakin merosot dengan jangkaan bahawa import ke sana boleh jatuh sekitar 60-70 tan dalam tempoh dua bulan akan datang.
BOE Lancar Strategi Untuk Atasi Serangan Siber!


Pengukuhan Ekonomi Jerman Melonjakkan Keyakinan Di Zon-Eropah

Keyakinan perniagaan di Jerman meningkat ke paras tertinggi sejak 1991, di mana sektor pembuatan merekod pertumbuhan terpantas dalam masa enam tahun. Perbelanjaan pengguna, pelaburan dan eksport kesemuanya menyumbang kepada pertumbuhan pada suku pertama sekaligus membantu ekonomi berkembang 0.6%.
Lonjakan ekonomi Jerman adalah pemacu utama rantau Eropah yang memberi tekanan kepada Mario Draghi sama ada mengekalkan nada berhati-hati atau mengurangkan sedikit pendirian ‘dovish‘ ECB. Bank pusat Jerman meramalkan ekonomi terbesar Eropah ini akan terus bertumbuh dengan kukuh beberapa bulan akan datang yang disokong oleh permintaan domestik dan luar negara.
“Bukan sahaja ekonomi Jerman, tetapi keseluruhan ekonomi Zon Eropah akan mendapat pertumbuhan yang positif pada 2017,” kata Carsten Brzeski, ketua penganalisis ekonomi ING-Diba AG di Frankfurt. “Dengan pertumbuhan meluas ke semua sektor di Jerman, “tiada isyarat bahawa pemulihan ini akan terganggu dalam masa terdekat.”
 Indeks keyakinan IFO yang dikeluarkan sebentar tadi mengukuh ke paras 114.6 pada Mei dari 113 pada April dan melebihi jangkaan pasaran. Data ini mengukur keadaan semasa dan jangkaan sektor perniagaan di Jerman.
Sektor pembuatan dan perkhidmatan negara ini melonjak pada Mei menurut tinjauan PMI yang dibuat. Laporan terkini yang menunjukkan ekonomi Zon Eropah semakin berkembang memerlukan pengetatan polisi monetari jika ia tidak melemahkan inflasi.
Wakil Jerman di ECB Weidman berkata semalam bahawa perlunya normalisasi polisi monetari jika pemulihan ekonomi mengangkat kadar gaji dan tekanan harga Zon Eropah semakin perlahan.
“Pertumbuhan di Zon Eropah masih sangat menyokong, meningkatkan keyakinan bahawa ECB akan mengubah sedikit pendirian dalam masa terdekat mungkin seawal Jun,” kata Julian Lafarge penganalisis di JP Morgan London.


Pergerakan Terkini Pasaran Forex Pada Awal London Open

US dollar bergerak tidak menentu berbanding matawang Yen (JPY) pada Selasa selepas pengumuman dasar monetari terkini oleh Bank of Japan (BOJ). Pergerakan tidak menentu itu disebabkan jangkaan pasaran yang meleset di mana BOJ mengekalkan polisi semasa dengan menurunkan unjuran inflasi dalam tempoh tiga tahun akan datang.
Indeks US dollar yang mengukur kekuatan matawang greenback berbanding enam matawang yang lain hampir tidak berubah dengan hanya susut 0.02% setakat pada pukul 4.37 petang.
Major pair seperti EUR/USD setakat ini membuat kenaikan sehingga 0.15% di mana GBP/USD naik sebanyak 0.17%. USD/JPY setakat ini pula naik sebanyak 0.34%, USD/CAD jatuh 0.10% dengan USD/CHF susut 0.02%. Pair AUD/USD membuat kenaikan 0.22%, manakala NZD/USD susut sebanyak 0.12%.
 Matawang paling kuat setakat ini adalah AUD dan matawang paling lemah adalah JPY. Dengan menggabungkan matawang paling kuat dan lemah, pasangan matawang AUD/JPY membuat peningkatan sehingga 0.55% setakat ini.
Matawang JPY pada mulanya membuat kenaikan menjelang pengumuman dasar monetari Bank of Japan (BoJ) dengan jangkaan pasaran yang positif terhadap dasar monetari. Spekulasi sejak minggu lalu menunjukkan penganalisis percaya BoJ berkemungkinan mengurangkan amaun pembelian bon atau mengubah sasaran hasil-bon bank pusat.
Namun, jangkaan pasaran meleset apabila BoJ mengekalkan dasar monetari di mana kadar faedah negatif, amaun pembelian bon dan sasaran hasil bon dikekalkan pada paras semasa.
Perkembangan terkini rundingan NAFTA pula menunjukkan pegawai Amerika Syarikat menolak Kanada yang mahu menyertai rundingan peringkat tertinggi NAFTA pada minggu ini. Ketua perunding AS, Robert Lighthizer dijadualkan bertemu dengan menteri ekonomi Mexico Ildefonso Guajardo selepas mesyuarat dua hala minggu lalu berjalan dengan baik.


Analisis Teknikal USD/JPY – Timeframe H1 – 7/11/2018

Sentimen pasaran semasa yang dilihat semakin pulih bakal terus menjejaskan nilai matawang safe-haven USD dan Yen. Namun, pasaran lebih tertumpu terhadap pilihanraya di Amerika Syarikat yang diadakan pada hari ini di mana USD dijangka akan melemah berikutan jangkaan Parti Demokrasi akan memenangi pilihanraya tersebut. Jika dilihat pergerakan harga pada chart pasangan matawang USD/JPY untuk dagangan semalam, harga yang membuat penurunan pada sesi pasaran Eropah sehingga ke paras Magic Pivot semalam kembali membuat kenaikan semula pada sesi pasaran New York sehingga mencapai paras ketinggian baru di paras resistance MagicR2 pada indicator Moshed Magic Line mengatasi paras ketinggian harga pada minggu lalu.
Pada sesi pasaran Asia hari ini pula, harga dilihat telah membuat penurunan sehingga melepasi paras Magic Pivot 113.178 hari ini dan juga paras support 113.178 (MagicS1) seawal sesi pasaran Asia bermula. Namun, keputusan semasa pilihanraya yang memihak kepada Parti Republik sebentar tadi berjaya melonjakkan semula harga pada chart USD/JPY sehingga harga berjaya melepasi paras resistance 113.585 (MagicR1) dan mencapai paras ketinggian baru di paras resistance 113.752 (MagicR2). Seterusnya, harga kembali membuat membuat penurunan semula sehingga ke paras support MagicS1.
Jika matawang USD terus didagangkan lemah, jangkaan harga akan terus membuat penurunan sehinnga ke paras support 112.938 (MagicS2). Kemudiannya, harga dilihat akan menguji paras support pada paras 112.771 (MagicS3) yang berada berhampiran zon RBS (resistance become support) semasa pada chart USD/JPY. Namun, jika harga berjaya membuat lonjakan semula dan melepasi paras resistance MagicR2, jangkaan harga akan terus mencari paras ketinggian yang terbaru berkemungkinan menuju ke paras 113.992 (MagicR3).
 Terus ikuti perkembangan keputusan pilihanraya di Amerika Syarikat dan kesannya terhadap ekonomi dan politik di sana. Beri tumpuan juga terhadap sentimen pasaran semasa yang mempengaruhi nilai pergerakan harga pada chart pasangan safe-haven USD/JPY ini. Jadikan indicator Moshed Magic Line sebagai indicator tambahan pada chart bagi memudahkan analisis teknikal harian anda.

Paras support: 113.178, 112.938, 112.771.
Paras resistance: 113.585, 113.752, 113.992.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Australia dan Jepun Ada Khabar Gembira Untuk Semua Trader!

Aussie melonjak pada hari Rabu kerana peningkatan yang dicatatkan terhadap sentimen pengguna bagi bulan Oktober. Pasaran juga setia menunggu minit mesyuarat FOMC bulan September yang bakal dikeluarkan minggu ini.
AUD/USD menguat dalam sesi ini, sebaliknya buat USD/JPY yang merosot sebanyak 0.07%.
AUD/USD, 30 minit
USD/JPY, 30 minit
Sementara itu, GBP/USD melompat mendadak sebanyak 1.07% walaupun kebimbangan terhadap Brexit masih lagi berlarutan sehingga ke hari ini.
GBP/USD, 30 minit
 Di Australia, indeks sentimen pengguna Wetspac meningkat kepada 1.1% bagi bulan Oktober.
Ketua ekonomi Westpac, Bill Evans berkata bahawa RBA tidak mungkin akan mengurangkan kadar tunai pada bulan November. Hal ini kerana gabenor RBA yang baru menekankan sepenuhnya perihal “kestabilan kewangan”.
Sementara di Jepun, data pesanan jentera turut memberi berita gembira apabila dilaporkan meningkat berbanding sebelum ini.
US Dollar Index dilaporkan berada pada nilai 97.72.
Semalam, US Dollar kekal berada pada paras tertinggi dalam tempoh 2 bulan.
Masih ada yang keliru dengan ‘Soft Brexit’ dan ‘Hard Brexit’? Baca perincian team moshed dalam artikel ini!


Analisis GOLD – Emas Dah Lonjak Sampai $1,720, Tapi Ada Petanda Nak Jatuh Balik Ke?

Setelah memaparkan prestasi cemerlang sehingga sesi New York semalam, dagangan emas mula menunjukkan penurunan pada dagangan sesi Eropah hari ini (Rabu).
Adakah bakal berlaku perubahan arah harga untuk emas semula?
Pelabur emas kekal gembira semalam menyaksikan emas meneruskan lonjakan lagi selepas kenaikan yang bermula pada awal minggu mencapai paras $1,700.
Faktor penyusutan US dolar masih menjadi pendorong untuk emas kekalkan pergerakan positif dalam pasaran, namun pelabur tetap perlu berwaspada untuk sebarang kemungkinan.
Dengan jangkaan untuk laporan data pekerjaan NFP Amerika Syarikat (AS) yang suram pada Jumaat, berkemungkinan boleh memberi lebih ruang untuk emas terus mengukuh sehingga ke penghujung minggu.
Pada carta harga XAU/USD yang mengukur nilai emas berbanding US dolar telah menyaksikan kenaikan emas semalam telah melepasi paras tumpuan 1720.00.
Namun pergerakan lebih mendatar dipapar pada sesi Asia hari ini, sebelum terdapat corak penurunan awal pada dagangan yang bersambung di sesi Eropah.
 Sekiranya penurunan harga berlaku, zon 1700.00 akan kembali menjadi tumpuan harga untuk diuji semula.
Penurunan yang diteruskan dan melepasi paras sokongan Moving Average 50 (MA50) pada rangka masa 1 jam di carta XAU/USD akan memberi amaran untuk perubahan trend bearish kepada pelabur.
Harga bakal susut lebih rendah dan kembali semula ke zon tumpuan pada 1680.00 sebelum ini.
Sebaliknya jika harga kekal diteruskan lagi hari ini, harga yang melonjak lebih tinggi melepasi 1720.00 seterusnya akan menguji pula zon 1740.00.
Kenaikan dijangka akan diteruskan lagi dengan sasaran seterusnya adalah menuju 1760.00 untuk mencatatkan paras ketinggian terbaru 6 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Lonjakan Gbp/Usd Didominasi Faktor Kelemahan US Dolar

Gbp/Usd melonjak sekali lagi hari ini berikutan kelemahan US dolar secara keseluruhan dalam pasaran matawang sejak sesi Rabu. Kenaikan Hasil-bon (bond-yield) juga menunjukkan sokongan kepada kelemahan US dolar ketika ini dengan kejatuhan pengeluaran industri di US.
Indeks US dolar yang mengukur kekuatan ‘greenback’ berbanding enam matawang utama yang lain ketikan ini berada di paras 100.75 jatuh 0.34%, dengan Gbp/Usd  naik 0.46% pada sesi Rabu naik ke paras 1.2509 ketika ini.
Dengan kecenderungan Pound bergerak ke atas berbanding US dolar, Gbp/Usd ketika ini menguji ‘resistance‘ di paras 1.2465.
 Kecenderungan ini ditambah lagi dengan harga berjaya menembusi ‘upper trenline‘ yang lebih jelas dilihat di time-frame empat jam. Trenline yang terbentuk ini bermula dari 2 Februari sehingga 14 februari telah ditembusi dalam sesi dagangan sebentar tadi.
Tiada laporan data ‘impak tinggi’ yang akan dikeluarkan oleh UK hari ini dan tumpuan akan terarah kepada data US 9.30 malam ini iaitu, ‘Building permits’ dan ‘Philly Fed manufacturing index’. Data UK pula akan dikeluarkan esok iaitu data ‘jualan runcit’ pada pukul 5.30 petang.
Secara keseluruhan, penguatan matawang Gbp berbanding Usd sejak semalam belum dapat ditentukan penyebabnya dan pasaran percaya ia didominasi oleh faktor teknikal ketika ini dengan kelemahan US dolar secara keseluruhan.